Da li je zamrzavanje cena pogrešna mera ili pokazatelj socijalne države? | Biznis.rs\nVlada Srbije reagovala na rastuću inflaciju ograničenjem cena osnovnih namirnica\n3.12.2021 11:49 Autor: Stefan Petrović 0\nReagujući na sve veći rast cena u maloprodaji koji je posledica, u prvom redu, poskupljenja energenata i goriva, Vlada Srbije donela je odluku o...\nReagujući na sve veći rast cena u maloprodaji koji je posledica, u prvom redu, poskupljenja energenata i goriva, Vlada Srbije donela je odluku o ograničenju visine cena osnovnih životnih namirnica na 60 dana, a na tom spisku našli su se šećer kristal, brašno T-400, jestivo suncokretovo ulje, svinjsko meso i ultra-pasterizovano (UHT) mleko sa 2,8 odsto mlečne masti.\nPomenutom odlukom predviđeno je da proizvođači ne smeju da isporučuju namirnice u količinama manjim od proseka za prethodnih 12 meseci.\nIpak, profesor Ekonomskog fakulteta u Beogradu Dejan Šoškić kaže za Biznis.rs da je ova mera suštinski pogrešna, jer svako zamrzavanje cena u uslovima njihovog rasta veštački pokušava da prikrije inflaciju i može da ima za posledicu nestašice na tržištu i gubitke pravnih lica koje se bave snabdevanjem roba i usluga čije se cene zamrzavaju.\n„Nakon ukidanja zamrzavanja cena, ako do toga dođe, postoje razlozi da cene skoče još više jer je kroz njih tada potrebno kompenzovati i troškove skladištenja, ali i troškove finansiranja preduzeća tokom smanjenih isporuka“, upozorava Šoškić.\nZa razliku od njega, Hodžić zamrzavanje cena predstavlja kao dokaz da je Srbija, pre svega, socijalna država koja prevashodno želi da zaštiti najsiromašniju populaciju i ekonomski standard građana.\nOdgovarajući na pitanje kako bi u ovim okolnostima trebalo da reaguje Narodna banka Srbije, Šoškić kaže da je već trebalo signalno da podigne restriktivnost monetarne politike kako bi sprečila kreiranje inflacionih očekivanja.\n„Cenovni šokovi koji dolaze na strani ponude po pravilu ne iziskuju reakciju monetarne politike, ali reakcija monetarne politike je potrebna jer je deo inflacije i posledica rasta tražnje. Postoji opasnost i od kreiranja inflatornih očekivanja“, naglašava Šoškić.\nI profesor Ekonomskog fakulteta u Beogradu Ljubodrag Savić kaže da postoje i druge mere socijalne politike. On smatra da će država primenjivati zamrzavanje cena sve dok se ne završe izbori koji nas očekuju u aprilu sledeće godine, ali i dodaje, u razgovoru za Biznis.rs, da ne očekuje ozbiljnije povećanje cena na domaćem tržištu.\n„Mislim da će u narednom periodu na stopu inflacije u Srbiji uticati inostrani faktor, odnosno uvezena inflacija“, ističe profesor Savić.\nKomentarišući predviđanja da bi inflacija na globalnom nivou trebalo da oslabi sredinom sledeće godine, Šoškić kaže da bi stabilizacija lanaca snabdevanja i smanjivanje nestabilnosti na tržištu hrane i energenata trebalo da dovede i do smanjivanja inflacije.\n„Pitanje je, međutim, da li je inflacija prolazna ako nestabilnosti potraju i ako bez adekvatnih signalnih restriktivnih mera monetarne politike u uslovima visoke globalne likvidnosti dođe do rasprostranjenog rasta inflacionih očekivanja“, zaključio je Šoškić.\nPredviđanja Narodne banke Srbije slična su onima koja se tiču i globalnog nivoa – cene i inflatorni pritisak rašće do sredine 2022. godine, naglasio je Jasmin Hodžić dodajući da su mere oročene na dva meseca sa mogućnošću produženja, te da će država pratiti situaciju.\nCENE INFLACIJA ODLUKA VLADA SRBIJE\nZaposlenost u Americi počela da opada i pre pojave omikron soja


Žene protiv nasilja: Jednom godišnje ubistvo motivisano mržnjom prema ženama | Autonomija\n„Nereagovanje institucija i zajednice na muško nasilje prema ženama i tolerancija ili tretiranje zlostavljanja kao beznačajnog dela, dovodi do toga da ono raste, ponavlja se, predstavlja opasnost život žene i čitavu zajednicu. Institucije i zajednica moraju reagovati pre, a ne posle zločina“, navodi se u saopštenju.\n„Ovi katastrofalni podaci su potvrda da institucije države Srbije ne čine dovoljno, niti posvećeno deluju u oblasti zaštite žena od muškog nasilja. Ubistvo žene uvek dolazi na kraju kontinuiranog muškog nasilja prema ženama, ono nikada ne dolazi iznenada i bez ozbiljnih promena u ponašanju nasilnika. Tim povodom zahtevamo od medija, komšija, institucija, ministra Stefanovića, da pre nego izjave da je ubica bio ‘miran čovek’ razmisle čijim očima gledano je bio ‘miran čovek’ „, navodi se u saopštenju povodom ubistva u Žitištu.\nMinistar unutrašnjih poslova Srbije Nebojša Stefanović je izjavio da je napadač S.Z. (38) pucao iz oružja koje je imao nelegalno, i da nije imao „nijednu prekršajnu ni krivičnu prijavu, niti prijavu za porodično nasilje“.


Ovo je veća afera od respiratora: Koči li Vlada FBiH nabavku vakcina za Sarajevo? - BiH Vijesti\nNaslovnica BOSNA I HERCEGOVINA Ovo je veća afera od respiratora: Koči li Vlada FBiH nabavku vakcina...\nOvo je veća afera od respiratora: Koči li Vlada FBiH nabavku vakcina za Sarajevo?\n“Vlada Federacije BiH do sada je s Vijećem ministara dijelila odgovornost za smrt naših sugrađana od bolesti COVID-19. Nakon što je Vlada KS obezbijedila direktnu nabavku 500.000 vakcina, Vlada FBiH odbija da potpiše ugovor za njihovu nabavku uz skandalozno, neodgovorno i neprihvatljivo obrazloženje Zavoda za javno zdravstvo FBiH. Zahtijevamo odgovore Vlade FBiH o stvarnim razlozima odustajanja od nabavke Sputnik vakcina”, navode iz Naše stranke.\nPrethodni članakDi Marzio najavio spektakularan transfer: Spremno 60 miliona eura za Dušana Vlahovića\nNaredni članakForto odgovorio Skočibušiću: Ako ostanete pri tim uslovima, Rusi će odustati od prodaje vakcina


"Srbija nema dobronamerne sagovornike za Kosovo" - Televizija Kopernikus TV K::CN\n„Srbija nema dobronamerne sagovornike za Kosovo“\nMinistar Branko Ružić kaže da Srbija teži da kroz dijalog dođe do održivog rešenja za KiM, ali da za to nema dovoljno dobronamerne sagovornike s druge strane.\nOn je naglasio da sagovornici sa druge strane, predstavnici kosovskih institucija, nemaju dovoljno sluha da razumeju duh vremena u kome se nalazimo.\n„Kaže se da je za tango potrebno dvoje, ovde je za dogovor potrebno troje. Imate i EU, a sada spominje i SAD. To vam je kao da imate fudbalsku utakmicu u kojoj se menjaju pravila na pola meča“, rekao je ministar državne uprave i lokalne za TV Prva.\nOn je dodao da je teško razuumeti da se postavi jedan format razgovora i dijaloga i da se on inovira u samom toku i da pri tom jedna od strana u dijalogu ne ispunjava dogovoreno.\nKomentarišući izjavu američkog ambasadora da očekuje da pitanje Kosova bude razrešeno do kraja godine Ružić je rekao da ne treba to pitanje rešavati brzopleto, ali da postoji potreba da se relativno brzo razveže kosovski „Gordijski čvor“.\n„Ne vidim razlog da se to ne uradi. Mislim da predsednik države pokazuje dobru volju i ukazuje šta može da usledi nakon 10, 15, 20 godina. Važno je da sagledamo sve te putokaze i najvažnije je postići kompromis“, naglasio je Ružić.\nUpitan da li će se menjati Ustav on je rekao da „ima odredbi koje više nisu uvremenjene“. „Ne govorim o preambuli Ustava, pošto svi, kada kažete promena Ustava, misle na preambulu“, naglasio je Ružić.\nNa pitanje da li će se menjati preambula Ustava, on kaže „da to pitanje zvanično nije otvoreno“. „Mislim da to nije ni bitno. Svakako ako dodje do promene Ustava menjaće se i neke druge odredbe“, rekao je Ružić.


Intervju /Doktor Puzić u penziji nakon 39 godina rada, a porodio je oko 20 hiljada beba / Radio Sarajevo\nFoto: Printscreen/Doktor Mirsad Puzić\nFoto: Opća bolnica Sarajevo/Dr. Puzić na predavanju\n17. 04. 2019. u 21:30:00 S. H.\nDoktor Mirsad Puzić koji je radio kao ginekolog u Općoj bolnici "Abdulah Nakaš" u Sarajevu nedavno je otišao u penziju nakon 39 godina rada. U svojoj karijeri porodio je oko 20 hiljada beba, a u ovoj bolnici radio je 28 godina. Iako je opći hirurg, godinama prije penzije bavio se vođenjem fiziološke trudnoće do poroda i postnatalnog perioda.\nU razgovoru za naš portal pričao je o počecima svoje karijere, prvom porodu kojeg je obavio, radu za vrijeme opsade Sarajeva...\nPitali smo doktora Puzića o akciji "Prekinimo šutnju" koja je prošle godine pokrenula žene u Bosni i Hercegovini da dijele svoja potresna svjedočanstva koja su doživjela u bolnicama tokom poroda ili abortusa, nesavjesnim doktorima, lošim uvjetima u našim bolnicama i slično.\nTagovi: Opća bolnica ginekolog porođaj intervju\nOpća bolnica / Sarajevo uskoro dobija novo moderno porodilište


Sjesterm je osvojila zlato u trci na 100 metara delfin za 55,53 sekunde, što je novi rekord šampionata.\nOna je u poslednjih desetak metara usporila i nije uspela da obori soptevni svetski rekord od 55,48 sekundi, koji je postavila na Olimpijskim igrama u Rio de Žaneiru prošlog leta.\nSrebrnu medalju osvojila je Australijanka Ema Mekion rezultatom 56,18, dok je bronza pripala Amerikanki Kelsi Vorel sa 56,37 sekundi.\nAdam Piti je došao do najsjajnijeg odličja u trci na 100 metara prsno, pošto je deonicu preplivao za 57,47 sekundi, što je takođe novi rekord šampionata.\nSrebrnu medalju osvojio je Amerikanac Kevin Kordes rezultatom 58,79, a bronzu je ruki plivač Kiril Prigoda sa 59,05 sekundi.\nBritanac Bendžamin Praud bio je najbrži trci na 50 metara delfin stilom, jer je deonicu preplivao za 22,75 sekundi.\nSrebrnu medalju osvojio je Brazilac Nikolas Santos sa 22,79, a bronzanu Andrij Govorov iz Ukrajine sa 22,84 sekunde.\nBeograd izdvojio osam miliona dinara za VK Partizan\nGrad Beograd nagradiće Vaterpolo klub Partizan sa osam miliona dinara za osvojeno prvo mesto na nedavno završenom Evropskom klupskom šamponatu u Rimu, saopšteno je iz Gradske uprave.\nSrpski veslači se sele u planine\nSrpski veslači nastavljaju pripreme za novu sezonu i posle Beograda i Kotora, na red su došle i planine.\nČavić sprema revanš Felpsu\nVelika olimpijska bitka između Milorada Čavića i Majkla Felpsa na 100 metara delfin zakazana je za 2. avgust. Čavić želi pun revanš i maksimalno se priprema za taj duel. S druge strane, Felps se priseća kako se ugojio posle pobede u Pekingu, dok je kolega iz plivačkog tima SAD Tajler Kleri osuo drvlje i kamenje po njemu.\nMilanović: Spreman sam da preuzmem reprezentaciju Srbije\nProslavljeni reprezentatvac Jugoslavije i dugogodišnji, bivši trener VK Partizan Igor Milanović izjavio je da je spreman da, ako "zagusti" prilikom izbora novog selektora reprezentacije Srbije, uskoči i preuzme nacionalni tim.


BIRODI: Ustavni sud da reaguje povodom sukoba interesa predsednika Srbije i SNS u izbornoj kampanji | Novinska agencija Beta\nPOLITIKA | 13.10.2020 10:15 > 13.10 10:15\nBiro za društvena istraživanja (BIRODI) pozvao je danas Agenciju za sprečavanje korupcije, Savet za borbu protiv korupcije i Ustavni sud, da reaguju povodom izveštaja ODIHR u kome se navodi da je učešće predsednika Srbije u izbornoj kampanji na izborima u junu "urušilo integritet izbornog procesa".\nBIRODI navodi da je izveštaj OEBS-ove Kancelarije za demokratiju i ljudska prava (ODIHR) preuzela i Evropska komisija, koja je učešće predsednika republike u izbornoj kampanji definisala u svom Izveštaju o napretku Srbije kao "odsustvo razdvajanja javnih i partijskih funkcija tokom izborne kampanje".\nPovodom toga BIRODI je Agenciju za sprečavanje korupcije pozvao da predstavi rešenje sukoba interesa, koji postoji u Narodnoj skupštini Srbije kada je u pitanju odnos izabranih narodnih poslanika i predsednika republike, "u formi predloga izmene i uskladjivanja ustavnog i zakonskog okvira".\nBIRODI je pozvao Savet za borbu protiv korupcije "da izradi analizu postojanja sukoba interesa tokom izbornog procesa i prosledi Vladi Srbije koja bi u skladu sa članom 109 Ustava Srbije poslala obrazložen predlog predsedniku Republike Srbije da raspusti ovako izabran saziv Narodne skupštine".\nUstavnom sudu je upućen poziv "da utvrdi da li je izborni proces sproveden sa ili bez kršenja Ustava Srbije, odnosno postupi po prijavama gradjana koje su podnete tokom trajanja izbornih radnji o čijem postojanju je BIRODI upoznat od podnosioca".\n"Sve vreme izborne kampanje BIRODI je ukazivao da učešće predsednika Srbije u izbornom procesu za posledicu ima kršenja Ustava Srbije (član 6) koji reguliše sukob interesa, odnosno kršenje tada važečeg Zakona o Agenciji za borbu protiv korupcije (član 27), odnosno novousvojenog Zakona o sprečavanju korupcije član 40", navodi se u izveštaju.\nBIRODI navodi da kršenje ovih zakona za posledicu ima "stavljajnje u zavisan odnos izabranih poslanika sa liste 'Aleksandar Vučić za našu decu' spram predsednika Republike, jer se dovodi u pitanje ostvarivanje člana 118 Ustava Srbije i člana 55 Zakona o Narodnoj skupštini Srbije".\n"Naime, predsednik Republike je koristeći i fukciju predsednika Srpske napredne stranke (SNS) formulisao kriterijume i predložio kandidate za listu političke stranke čiji je predsednik (član 45 Statuta SNS-a), te ih u kampanji pomogao da budu izabrani za poslanike, čime ih je stavio u zavisan odnos spram sebe", navodi u izveštaju BIRODI.\nKako dalje u izveštaju piše, to je definisano nekada važećem članom 27 Zakona o Agenciji za borbu protiv korupcije, odnosno sada važem članu 40 Zakona o sprečavanju korupcije.\nBIRODI navodi da je o svojim nalazima obavestio ODIHR, EU parlametarce, Agenciju za borbu proti korupcije, Ustavni sud i samog predsednika Srbije, kao i da će nastaviti da prati postupanje navedenih institucija i o tome u saradnji za medjunarodnim stručnjacima izveštavati institucije EU i ODHIR-a.


B8 ostao bez tri igrača, Dendi ponovo kreće od nule - RUR Esports\nB8 ostao bez tri igrača, Dendi ponovo kreće od nule\nDota 2 sastav B8 je ponovo spao samo na Dendija. Organizacija se oprostila od Alimzana ”watson” Islambekova, Jaroslava ”Limitless” Paršina i Sergeja ”[T]SA” Timčenka, spremna za ”nove pobede” u narednoj DPC sezoni.\nWatson je poslednji igrač tima XactJlepbI koji se u martu pridružio B8 sastavu, što je Dendijevoj ekipi omogućilo da izbegne kvalifikacije i odmah prođe u donju diviziju druge DPC sezone. B8 od tada nije uspeo da se plasira u gornju diviziju, a kasnije ni na TI10 kroz otvorene kvalifikacije.\nOd svog osnivanja u januaru 2020. godine, B8 je prošao kroz čak 9 promena i transfera. Ako uzmemo u obzir njihove katastrofalne rezultate na gotovo svakom turniru, a da ni ne pominjemo njihov niz od uzastopnih 26 poraza, ovo i nije neko veliko iznenađenje. Međutim, ovo nam govori i da problem ne leži samo u igračima, već i u pristupu organizacije. Da li bi Dendi možda trebalo da promeni poziciju?\nTags B8 Dendi dota 2 Moba


Pecarski novi igrač FMP - BIGportal.ba\n21 Septembra, 2019 21 Septembra, 2019 082\nMarko Pecarski potpisao je trogodišnji ugovor s FMP, samo nekoliko sati nakon što je i zvanično raskinuo saradanju s Partizanom.\n“Dolazak Pecarskog u redove FMP, još jedno je veliko priznanje za klub koji je tokom prošlosti iznedrio, razvio i promovisao veliki broj svetski priznatih igrača”, navodi se na sajtu ABA lige.\nPecarski nakon Zemuna, Mega Bemaksaa, Bajerna i Partizana, stiže u Železnik sa epitetom jednog od najvećih talenata evropske i srpske košarke.\nMarko je kao 17-godišnjak sa reprezentacijom Srbije do 18 godina osvojio 2017. zlatnu medalju na Evropskom prvenstvu u Slovačkoj. Samo godinu dana kasnije osvojio je ponovo sa reprezentacijom do 18 godina zlatnu medalju i bio MVP.\nTokom leta 2019. godine bio je član reprezentacije Srbije do 19 godina, kao i selekcije do 20 godina na Evropskom prvenstvu.\nPecarski je prethodne dve godine proveo u Partizanu, ali je zbog obostranog nezadovljstva, saradnja raskinuta.\n“Kako je igrač izrazio nezadovoljstvo svojim statusom u timu, a stručni štab njegovim igračkim razvojem i napretkom, obavljeni su razgovori nakon kojih je došlo do današnjeg sporazuma o prekidu saradnje“, objavljeno je u petak na sajtu Partizana.\nNeprocenjivo – Federer i Nadal u ulozi trenera\nPreokret Strazbura, Mitrović odigrao ceo meč


Završena sednica Saveta za nacionalnu bezbednost o Kosovu - Kosovo Online\nZavršena sednica Saveta za nacionalnu bezbednost o Kosovu\n21. Septembar 2021. • 10:43 > 12:11\nZavršena je sednica Saveta za nacionalnu bezbednost na kojoj se razgovaralo o političko-bezbednosnoj situaciji na Kosovu posle raspoređivanja jedinica ROSU na administrativne prelaze Jarinje i Brnjak u srpskim sredinama, prenosi Tanjug.\nSavetom je predsedavao predsednik Srbije Aleksandar Vučić, a sednici prisustvuju predsednica Vlade Srbije Ana Brnabić, ministri odbrane i unutrašnjih poslova Nebojša Stefanović i Aleksandar Vulin, kao i načelnik Generalštaba Vojske Srbije Milan Mojsilović i direktor BIA Bratislav Gašić.\nNa sednici je razmotrana trenutna situacija i eventualne mere koje će Srbija preduzeti u ovoj situaciji, a za koje je predsednik Vučić rekao sinoć da će biti ekonomske i političke, ali pre svega ekonomske.\nVučić je sinoć pozvao i međunarodnu zajednicu da urazumi Prištinu kako Srbija ne bi morala da provodi bilo kakve mere.\nPoručio je Srbima sa Kosova i Metohije, posebno onima na severu južne pokrajine, da ne nasedaju na provokacije Prištine, a Albancima i međunarodnoj zajednici da se Srbija zalaže za mir, ali da će znati da zaštiti svoju zemlju.\nOčekuje se obraćanje nekog od članova Saveta za nacionalnu bezbednost koji će govoriti o zaključcima sa današnje sednice.\nSrbi Kosovo bezbednost Aleksandar Vučić\n21. Septembar 2021. • 10:43


Počela izgradnja INTERMODALNOG TERMINALA u Batajnici (VIDEO) - Pluton Logistics\nNakon godina iščekivanja i najava, u Batajnici je danas počela izgradnja intermodalnog terminala, koji bi trebalo da bude deo budućeg logističkog centra Beograd.\nKako je najavljeno na svečanom obeležavanju početka radova, sama izgradnja intermodalnog terminala trebalo bi da traje dve godine. Ovaj projekat vredan je 15,5 miliona evra – 13,7 miliona su bespovratna sredstva Evropske unije, a preostalih 1,8 miliona obezbeđeno je iz budžeta Republike Srbije.\nDrumsko-železnički čvor u Batajnici trebalo bi da obezbedi da roba i proizvodi u Srbiju stižu brže i ekonomičnije.\nTerminal, kao deo budućeg logističkog centra u Beogradu, treba da poveže sve vidove transporta, što će doprineti atraktivnosti i konkurentnosti Srbije kao zemlje tranzita, smanjenju troškova transporta, ali i smanjenju uticaja teških teretnih vozila na životnu sredinu, rečeno je na današnjem postavljanju kamena temeljca.\nUgovor za izgradnju intеrmodalnog tеrminala (FIDIC Yellow Book – izrada projеktnе dokumеntacijе i izvođеnjе radova) potpisan je 14. oktobra 2019. godinе sa kompanijom Strabag, a ukupnе je vrеdnosti 14,47 miliona evra. Nadzor nad projektom (što je posao vredan oko 675.000 evra) poveren je kompaniji Eptisa, navodi se na sajtu Ministarstva građevinarstva, saobraćaja i infrastrukture.\n– Izgradnjom intеrmodalnog tеrminala u Bеogradu podstičе sе razvoj savrеmеnog kombinovanog transporta kroz povеćanjе učеšća žеlеznicе i stvaranjе partnеrskog odnosa sa drumskim transportom. Na taj način ćе žеlеznica postati konkurеntnija na tržištu, istovrеmеno pratеći svе budućе tеndеncijе u transportu korišćеnjеm savrеmеnih tеhnologija – navode u MGSI.\nO izgradnji intermodalnog terminala u Batajnici govori se godinama – podsetite se šta smo ranije pisali!\nKompleks intermodalnog terminala trebalo bi da zauzme oko 10 hektara (bez pristupnih saobraćajnica). Biće izgrađeno ukupno tri kilometra saobraćajnica i železničke infrastrukture. Na površini od blizu dva hektara izgradiće se poseban plato za skladištenje kontejnera, oko 5 hektara će biti ostavljeno za slobodne površine i za uređene zelene površine. Na kojoj lokaciji se tačno gradi intermodalni terminal, možete pogledati OVDE.\nU toku izgradnje intermodalnog terminala biće raspisan i tender za nabavku prateće opreme neophodne za njegovo funkcionisanje. Planirano je da neposredno uz terminal bude izgrađen kompleks gde će se obavljati sve logističke operacije u vezi sa drumskim i železničim saobraćajem (špedicija, carina, prateće usluge skladištenja i održavanja itd), navodi se na sajtu MGSI.\nDelegacija Evropske unije u Srbiji objavila je video-animaciju u kojoj je prikazano kako će izgledati budući kompleks logističkog centra i intermodalnog terminala u Batajnici.\nSmanjenje udela logističkih troškova\nŠef Delegacije EU u Srbiji Sem Fabrici izjavio je da će intermodalni terminal u Batajnici doprineti boljem povezivanju srpskog tržišta sa regionalnim i evropskim.\nFabrici je istakao da će taj terminal smanjiti, pre svega, transportne troškove i dodao da je udeo logističkih troškova u ceni proizvoda u EU na nivou 10 do 12%, dok je u Srbiji do 20%. To je, kaže, posledica zastarele transportne logistike u našoj zemlji, navodi se u saopštenju kabineta Predsednika Republike Srbije.\n– Unapređenjem transportne povezanosti mi smanjujemo troškove, povećavamo konkurentnost Srbije i unapređujemo socijalno-ekonomske standarde – rekao je Fabrici i naveo je da će novi terminal omogućiti osam puta veći pretovar u Srbiji.\n– U 2020. godini, Srbija je najveći primalac sredstava iz fondova za povezivanje i do sada je dobila 200 miliona evra bespovratne pomoći za šest velikih investicionih projekata. Intermodalni terminal je jedan od tih šest projekata – ukazao je Fabrici.\nPolaganju kamena temeljca prisustvovali su i ministar građevinarstva, saobraćaja i infrastrukture Tomislav Momirović, ministarka za evropske integracije Jadranka Joksimović, gradonačelnik Beograda Zoran Radojičić, kao i zamenik gradonačelnika Goran Vesić.\n← Duel TEŠKAŠA: Mercedes vs Scania (VIDEO)\n“Pametne kamere“ kontrolišu upotrebu telefona tokom vožnje – Kazne za vozače 240 evra →\n23. septembra 2021. 23. septembra 2021. marko\n15. aprila 2021. Milica Milosavljevic\n14. avgusta 2020. Milica Milosavljevic


BANJALUKA, Ministar saobraćaja i veza Republike Srpske Neđo Trninić i direktor Uprave za indirektno oporezivanje (UIO) BiH Miro Džakula potpisali su sporazum kojim se UIO daje pravo da izgradi zajednički granični prelaz između BiH i Srbije, na teritoriji Srpske, kod mosta “Bratoljub”.\nTrninić je izrazio zadovoljstvo potpisanim sporazumom o pravu građenja.\n“Vrijednost projekta zajedničkog graničnog prelaza je oko 11 miliona KM i UIO ide u proceduru pribavljanja građevinske dozvole i tenderske dokumentacije i raspisivanja tendera za izbor izvođača”, rekao je Trninić.\nOn je naveo da UIO već ima potrebna sredstva i da bi nakon završetka svih procedura mogla početi izgradnja.\nTrninić je dodao da će se zajednički prelaz nalaziti na strani Republike Srpske.\nMost “Bratoljub” na rijeci Drini između Bratunca i Ljubovije završen je polovinom prošle godine, ali zbog nepostojanja graničnog prelaza još nije u funkciji. Srna\nTagovi: Bratoljubbratunacljubovijamiro dzakulaNeđo TrninićUprava za indirektno oporezivanje (UIO) BiH


O EAMDA-i - Savez distrofičara Srbije\nHome\tAktivnosti Saveza\tO EAMDA-i\nby savez August 1, 2009\nautor savez August 1, 2009\nJedina međunarodna organizacija koja okuplja nacionale organizacije distrofičara iz Evrope je EAMDA (European Alliance of Neuromuscular Disorders Associations) koja je osnovana početkom 70-ih godina 20. veka, a među 7 osnivača bila je tadašnja SFRJ. Danas je Savez distrofičara Srbije članica EAMDA-e kao nacionalna organizacija iz Srbije, a u njenoj strukturi ima veoma aktivnu ulogu, s obzirom da je Ivanka Jovanović, stručna saradnica SDS, jedna od dva potrpedsednika organizacije. Srbija, odnosno tadašnja SFRJ, je i ranije imala jednu od liderskih uloga. Naime, Gordana Rajkov je dugo vremena bila predstavnik naše zemlje u EAMDA-i, gde je bila potpredsednik 11 godina, a 1996. godine izabrana je i za predsednika i bila prva i jedina žena na čelu organizacije.\nDanas je sekretarijat ove međunarodne organizacije sa tradicijom dužom od 4 decenije u Sloveniji (bio je u raznim evropskim zemljama, između ostalih u Engleskoj, zatim duži niz godina na Malti). Predsednik EAMDA-e je Boris Šuštaršič iz Slovenije, generalni sekretar Tomislav Goll iz Hrvatske, a potrpedsednici Ivanka Jovanović i Jan Jakbsen iz Danske. EAMDA ima i upravni odbor koga čini 7 delegata, a koji se svake godine sastaje jednom u nekoj od zemalja, dok ostale sastanke UO održava preko video-linka.\nSavez distrofičara Srbije bio je 2009. godine domaćini 39. zasedanja, koje se inače svake godine održava u nekoj zemlji Evrope. Skupu koji je trajao od 17. do 20. septembra 2009. godine u beogradskom hotelu Holiday INN prisustvovalo je oko 70 predstavnika organizacija distrofičara iz cele Evrope, kao i brojni lekari-gentičari koji su govorili o najnovijim naučnim dostignućima u oblasti dijagnostikovanja, lečenja i prevencije neuromišićnih oboljenja. Generalni pokrovitelj konferencije bio je predsednik Srbije, Boris Tadić.\nCiljevi osnivanja organizacije nisu se mnogo menjali ni do danas, iako oni prate razvoj i promene kako u društvu, tako i u nauci i samom invalidskom pokretu. Jedan od osnovnih ciljeva je povezivanje organizacija distrofičara iz Evrope, kako međusobno, tako i sa vodećim naučnim institucijama i lekarima koji se bave gentikom, radi razmene znanja, iskustava i i pospešivanja saradnje.\nU svojoj tradiciji, EAMDA svake godine organizuje generalno zasedanje Skupštine u nekoj od zemalja članica, a program ima dva dela – socijalni i medicinski, uz održavanje Generalne Skupštine. U okviru socijalnog programa, prisutni predstavnici organizacija distrofičara na određenu temu, ili više različitih tema, daju kraće prezentacije koje doprinose razmeni iskustava i boljoj informisanosti, upoznavanju sa položajem osoba obolelih od neuromišićnih bolesti u drugim zemljama, a deluju i motivaciono i stimualtivno kroz primere dobre prakse ili dobre, lične primere pojedinaca koji vode kvalitetan, samostalan život. Tokom medicinskog programa, vodeći evropski lekari i genetičari prezentuju teme iz oblasti genetike, prenatalne dijagnostike, prevencije i rehabilitacije.\nEAMDA ima i svoju omladinsku grupu koja je iznedrila mnoge današnje lidere. Ono po čemu je vrlo prepoznatljiva jeste i održavanje evropskih omladinskih kampova, na kojima učestvuju mladi sa distrofijom između 16 i 26 godina. Kampovi se održavaju u raznim zemljama – u Holandiji, na Malti, u Sloveniji, u Hrvatskoj i drugim zemljama.\nPodrška mladim osobama sa distrofijom na putu...\nNedelja borbe protiv distrofije – 2015


POMAŽE BOLESNOJ DECI: Milan Biševac kupio Šapićevu medalju - Smedia\nPOMAŽE BOLESNOJ DECI: Milan Biševac kupio Šapićevu medalju\n05.10.2016 | 12:32\nBivši reprezentativac podržao akciju slavnog vaterpoliste i priložio novac u humanitarni fond\nDoskorašnji srpski reprezentativac Milan Biševac poželeo je da učestvuje u humanitarnoj akciji Aleksandra Šapića kupovinom jednog odličja ovog legendarnog vaterpoliste, koji je sve trofeje koje je osvojio odavno stavio na licitaciju.\n- Ne znam kako ste saznali za nameru našeg poznatog fudbalera Milana Biševca da učestvuje u humanitarnoj akciji, ali tačno je - ispričao nam je Šapić i nastavio:\nSlavne po drugi put\n- Milan se javio i izrazio želju da kupi jednu moju medalju. Sve smo se dogovorili, ostalo je još da se upoznamo i da je preuzme. U svakom slučaju, unapred mu se zahvaljujem, baš kao i svim drugim ljudima koji su podržali ovu akciju.\nPre Biševca na licitaciji je pobeđivao Dejan Stanković kupovinom jedne medalje...


Aleksandar Rodić protiv lista Politika - Savet za štampu\nAleksandar Rodić protiv lista Politika\nNa osnovu članova 19. i 21. Statuta Saveta za štampu I članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Nevena Krivokapić, Vlado Mareš, Ivan Cvejić, Tamara Skrozza, Petar Jeremić, Stojan Marković, Zlatko Čobović, Vladimir Radomirović, Ivana Stjelja i Dragan Đorđević, na sednici održanoj 26.2.2016. godine, nije uspela da usaglasi odluku o tome da li je „Politika “ tekstom “Zašto AIK banka sopstveni ugovor naziva spekulacijom”, objavljenim 24. januara 2016. godine, prekršila odredbe Kodeksa novinara Srbije. Za odluku da Kodeks nije prekršen glasalo je pet članova Komisije, četiri su bila uzdržana, a jedan član Komisije je glasao da je Kodeks prekršen, tako da za odluku nije bilo potrebne većine od osam glasova.\nAdvokat Aleksandra Rodića podneo je žalbu Savetu za štampu zbog narušavanja privatnosti, jer je “Politika” objavila Ugovor o zalozi vlasničkog udela izmeđuRodića i AIK banke u kojem je objavljena i adresa Aleksandra Rodića. Glavna urednica “Politike” sutradan se izvinila zbog greške, ali, bez obzira na to, advokati smatraju da Savet za štampu mora da kazni ovakav postupak lista, jer je do propusta došlo “u trenutku kada se sprovodi medijski linč Aleksandra Rodića i kada dobija pretnje smrću”. Kad je reč o sadržaju teksta, autor, po mišljenju podnosioca žalbe, želi da poslovanje Aleksandra Rodića prikaže kao nezakonito i sumnjivo. U tekstu se, kako se, između ostalog, ističe, “insinuira da je AleksandruRodiću iznos od 1,9 miliona gotovo poklonjen, jer za obezbeđenje kredita nisu data odgovarajuća sredstva, iako to nije tačno“. U žalbi je navedeno sedam sredstava obezbeđenja kredita, od kojih je u tekstu navedeno samo jedno.\nU odgovoru na žalbu autor teksta u “Politici” naveo je da se redakcija već izvinila zbog nenamernog objavljivanja adrese iz ugovora, a o tome da nije postojala nikakva loša namera svedoči i to da su Rodićevi lični podaci sakriveni na sedam drugih mesta. Novinar je uz odgovor priložio ugovor o zalogu vlasničkog udela koji je predat APR-u, kaoi javnobeležnički zapis, dodajući da mu je potpuno nejasno kako je moguće da advokati sada tvrde nešto suprotno onome što piše u ugovoru predatom zvaničnom državnom organu. On je naveo i da je nesumnjiv javni interes da se o ovome piše, te da žalbu smatra pokušajem zastrašivanja.\nČlanovi Komisije nisu imali jedinstven stav o tome da li je „Politika“ u svemu postupila u skladu sa Kodeksom. Većina članova je smatrala da je do objavljivanja adrese u ugovoru došlo slučajno, te da je izvinjenje redakcije dovoljno, odnosno da je time na neki način greška otklonjena, jer nema osnova da se veruje da je, iz bilo kog razloga, to urađeno sa nekom namerom. Kad je reč o sadržaju teksta, deo članova Komisije naglasio je da i u samom tekstu, ali i u žalbi ima nejasnih delova, na osnovu kojih je teško zaključiti zašto advokati tvrde da je u zalog dato nešto čega nema u ugovoru, a da je novinaru to bilo poznato. Većina članova Komisije smatrala je da su svi argumenti na strani redakcije, odnosno da podnosilac žalbe nije ničim dokazao svoje tvrdnje da su objavljenje netačne informacije. Međutim, kako je „za“ odluku da Kodeks nije prekršen glasalo pet članova Komisije, dok su četiri bila „uzdržana“, a jedan „protiv“, odluka nije doneta.


Kvaljarela: "Sa Čelsijem meč odluke" - Sportske.net\nKvaljarela: "Sa Čelsijem meč odluke"\nNapadač Juventusa Fabio Kvaljarela ubeđen je u to da će duel sa Čelsijem u Torinu odlučiti o tome koja će od te dve ekipe nastaviti takmičenje u eliminacionoj fazi LŠ.\n"Stara Dama" povećala je svoj bodovni saldo nakon sinoćnje pobede nad ekipom Nordsjelanda u LŠ ali i dalje zaostaje za vodećim Čelsijem i drugoplasiranim Šahtjorom u grupi E.\nKako je do kraja grupne faze takmičenja ostalo da se odigra još dva kola a Juventus će ukrstiti koplja sa Čelsijem i Šahtjorom Fabio Kvaljarela smatra da će duel sa šampionom Evrope biti presudan za sudbinu "Bjankonera".\n"Čelsi i Šahtjor su veliki klubovi. Ukrajinci su ostavili jak utisak na mene i svestan sam da neće biti lako savladati ih u Donjecku. Zbog toga, meč odluke, igraće se u Torinu, protiv Čelsija. Moramo da damo sve od sebe da ih savladamo na toj utakmici" rekao je Kvaljarela.\nUpravo je Kvaljarela bio strelac pogotka koji je Juventusu doneo bod na "Stamford Bridžu" u okviru prvog kola grupne faze LŠ.\nKvaljarela je i sinoć bio precizan protiv Nordsjelanda a ostaje da se vidi hoće li 20. novembra dobiti priliku da ponovo zaigra protiv Čelsija u utakmici odluke.


Nikolić i Lončar donose lek protiv raka u Srbiju? - 20.05.2015, Sputnik Srbija\nNikolić i Lončar donose lek protiv raka u Srbiju?\nPored predsednika Tomislava Nikolića, u poseti Kubi je i srpski ministar zdravlja Zlatibor Lončar. Zvanične informacije zašto je ministar u delegaciji — nema... 20.05.2015, Sputnik Srbija\nvesti, kuba, srbija, tomislav nikolić, zlatibor lončar\n15:08 20.05.2015 (Osveženo: 16:19 05.10.2015)\nPored predsednika Tomislava Nikolića, u poseti Kubi je i srpski ministar zdravlja Zlatibor Lončar. Zvanične informacije zašto je ministar u delegaciji — nema, ali se spekuliše da je Lončar otišao na Kubu kako bi pregovarao oko čuvene vakcine protiv raka pluća, koja bi mogla da se proizvodi u Srbiji.\nDa li će predsednik Nikolić i ministar Lončar u Srbiju doneti nadaleko poznatu kubansku vakcinu protiv raka na plućima? Kako saznajemo, nije u pitanju vakcina, već lek, čija je registracija sporna, jer se na Kubi lekovi prvo plasiraju, a zatim ispituje njihovo dejstvo.\nPredsednik lige za imunizaciju Srbije prof. dr Zoran Radovanović za Sputnjik kaže da ne treba ići „grlom u jagode“ i da treba sprovesti validna klinička ispitivanja pre uvoza leka.\n„Sami proizvođači, dvojica doktora, imunolog i onkolog, rekli su da taj lek ima ograničenu primenu samo kod jedne vrste raka pluća, samo u uznapredovanoj fazi bolesti. Po njima, lek može nekoliko meseci da produži život. To tek treba da se ispita, nezavisno, van Kube. Treba sprovesti — a do sada nije sporovedena — validna klinička studija, da se vide efekti“, kaže profesor Radovanović.\nKuba podržava teritorijalni inegritet Srbije\n20 Maj 2015, 10:59\nPre dve nedelje dogovoreno je da kubanski lek protiv raka stigne u Ameriku. Posle posete Kubi, guverner Njujorka, Endru Kuomo, saopštio je da je kubanski Centar za molekularnu imunologiju sklopio ugovor sa američkim Institutom za rak „Rozvel Park“.\nSporazum podrazumeva klinička ispitivanja vakcine Cimavaks. Američki naučnici kažu da on možda neće biti revolucionarni lek u lečenju raka pluća, jer to nije vakcina koja obezbeđuje imunitet za ovu bolest, što se najčešće podrazumeva pod pojmom vakcina, već stimuliše imunološki sistem da se bori protiv rasta malignih ćelija i njihovog prelaska u metastaze.\nCimavaks su, bez znanja lekara, već primili pojedini pacijenti u Srbiji. Do terapije, koja košta 6.000 evra, došli su na Kubi. Njihova iskustva dostupna su na različitim sajtovima na internetu, kao i iskustva ljudi koji koriste drugi kubanski lek — Vidatoks, homeopatski preparat registrovan u Albaniji, pa preko Crne Gore stiže i do Srbije, gde košta 400 evra, dok je u Tirani 125.\nPostavlja se pitanje kako Kuba, posle bezmalo 60 godina izolacije, uspeva da dođe do naučnih dostignuća u medicini, na koja se oslanjaju čak i Amerikanci? Materijalna beda ne mora da podrazumeva i neprosvećenost, podseća prof. Radovanović.\n15 April 2015, 15:55\n„Što se tiče obrazovanja i zdravstva, oni su tu stvarno napravili skoro komunizam. Ulažu veliki novac i imaju dobre doktore, pomažu zemljama Južne Amerike. U ovom konkretnom slučaju, ja sam skeptičan dok se ne pokaže suprotno, ali nesumnjivo je da su u izolaciji uspeli da održe relativno visok nivo zdravstvene službe. Zdravstvena zaštita je potpuno besplatna i zbog toga se na Kubi živi koliko i u Americi“, kaže profesor Radovanović.\nIako je jedan od naših najvećih stručnjaka, 30 godina je bio ekspert pri Ujedinjenim nacijama za imuno preparate i biološke lekove, niko iz ministarstva ili nekog drugog državnog tela nije se konsultovao sa prof. Radovanovićem oko leka sa Kube.\nOn ne želi da nagađa da li je Cimavaks razlog posete, ali podseća da se i posle boravka bivše ministarke Slavice Đukić Dejanović na Kubi govorilo da će Srbija registrovati vakcinu i da će biti njen regionalni proizvođač.\nJedno je sigurno, kubanska naučna istraživanja nisu uslovljena diktatom farmaceutskih kompanija koje trče za profitom. Ostaje da se vidi koliki i kakav profit će eventualni dolazak leka doneti srpskom rukovodstvu.


Prointer ITSS kompanija je ove godine sponzor IV Jahorina ekonomskog foruma, najvećeg događaja ovog tematskog formata na području BiH.\nUdruženje ekonomista Republike Srpske SWOT već četvrtu godinu za redom organizuje Jahorina ekonomski forum. Protekla tri foruma izazvala su ogromnu pažnju stručne, ali i šire javnosti. Kao potvrda naprijed navedenom, govori podatak da je na svakom Jahorina ekonomskom forumu bilo više od 400 učesnika iz zemlje i inostranstva, a da ih je 2018. godine bilo više od 450.\nTema foruma ove godine je ““Ekonomija novog doba – digitalizacija i komunikacione tehnologije kao baza ekonomskog razvoja”. Kompanija Prointer prepoznala je važnost ovog foruma i pružila svoju podršku.\nJahorina ekonomski forum mnogim učesnicima ostane u sjećanju po ugodnom druženju, na kojem se ostvare mnoge poslovne veze i kontakti. Brojna iskustva učesnika govore da su baš tada ostvareni kontakti koji su nakon izvjesnog vremena pretočeni u konkretne poslovne aranžmane


"POKUŠAJ DA SE POREMETI GLOBALNO TRŽIŠTE" Britanski ministar osudio napad na naftna postrojenja u Saudijskoj Arabiji\nFoto: Official portrait of Dominic Raab / Wikipedia\nBritanski ministar spoljnih poslova Dominik Rab osudio je danas napade na naftna postrojenja u Saudijskoj Arabiji, ocenivši da je reč o pokušaju da se poremeti globalno tržište nafte.\n"To je bio jedan bezobziran pokušaj da se nanese šteta regionalnoj bezbednosti i poremeti snabdevanje naftom. Britanija bezrezervno osuđuje ovakvo ponašanje", napisao je Rab na "Tviteru".\nOn je dodao da je već razgovarao sa američkim državnim sekretarom Majklom Pompeom o ovim napadima.\nSaudijska Arabija obustavila proizvodnju nafte u napadnutim pogonima\nAko Tramp uđe u rat, posledice će biti KATASTROFALNE, a ako ništa ne uradi ispašće - SLABIĆ\nBritanski ministar spoljnih poslova: Brisel treba da izmeni uslove sporazuma\nBritanski ministar za Bregzit PODNEO OSTAVKU zbog sporazuma\nMakron optimista: Verujem da će dogovor o Bregzitu biti završen\nFrancuski predsednik Emanuel Makron izrazio je nadu da će dogovor o Bregzitu biti finalizovan među pregovaračima u Briselu.\nNALOGODAVCI I DALJE NA SLOBODI Danas se navršava dve godine od ubistva novinarke, koje je šokiralo Maltu\nAktivisti, političari i prijatelji ubijene malteške novinarke Dafne Karuana Galicije okupili su se na komemoraciji povodom druge godišnjice njenog ubistva. Stotinak ljudi donelo je cveće, držalo plakate i stajalo u svečanoj tišini na lokaciji gde je Galicija ubijena.\nPolicijsko nasilje i radijacija izazivaju najveću anksioznost kod Rusa, pokazuje analiza ruske kompanije KORBS.


Važno: Zaštitite se od krpelja i komaraca – Nadlanu.com\nObjavljeno 29. maja 2013. / 16:33:17\n“Krpelj se izvlači pincetom, posle se koža očisti alkoholom i prati se svaka promena. Ako se na koži pojavi crvenilo, onda se ide kod lekara. Ne mora da znači da je i osoba zaražena, čak i kad je krpelj zaražen, samo je mogućnost veća”, kazala je ona.\nOd uboda komaraca građani mogu da se zaštite stavljanjem mreža na prozore, nošenjem odeće dugih rukava ujutru i uveče kada su oni najaktivniji, jer “svaki komarac može da prenese svaku vrstu bolesti”.\n“Svaki komarac može da prenese svaku bolest koja se prenosi ubodom. Kod nas za sada nema slučajeva zaraženih Denga groznicom, dok slučajeva sa virusom Zapadnog Nila nije bilo od prošle godine, ali sezona ovog virusa tek treba da počne”, dodala je Olga Dulović.


Migrantska kriza na vrhuncu\nMigranti blizu mesta Reske u Mađarskoj\nNaš dopisnik Rade Ranković je obišao srpsko-mađarsku granicu, odakle je pripremio reportažu o azilantima koji napuštenom prugom užurbano odlaze ka Mađarskoj.\nMigrantska kriza doživljava kulminaciju. Rekordan broj izbeglica prešao je sinoć granice Austrije i Mađarske, dok je sve očigledniji i haotičan odgovor Evrope na aktuelnu situaciju. Evropski parlament podržao je danas poziv predsednika Evropske komisije Žana Kloda Junkera da se uvedu obavezne kvote za prijem 160 hiljada izbeglica, uglavnom iz Sirije, u naredne dve godine.\nMeđutim, Rumunija je najnovija u nizu istočnoevropskih zemalja koje su odbacile taj plan, navodeći da nema šanse da će primiti onoliko azilanata koliko Junker želi. Slovačka je takođe protiv kvota, dok je Mađarska saopštila da očekuje da će do početka oktobra da izgradi ogradu duž granice sa Srbijom da bi sprečila ulazak većeg broja izbeglica.\nSa ocem i tri druga, Mahmud Al Hasan je pre dve nedelje krenuo iz Sirije i ostalo mu je još samo pola kilometra niz staru prugu do mađarske granice i ulaska u Evropsku uniju. Majka je ostala u u Libanu, u kampu za Palestince da čeka dok se oni snađu u Holandiji, gde su naumili da stignu.\nKratko su zastali pred granicom da se odmore i vide šta će dalje:\n"Mi smo u blizini Mađarske i plašimo se zato što hoće da nas uhapse i uzmu nam otiske prstiju. Zastali smo da razmotrimo koja su nam rešenja. Ne želimo da nas uhapse, da nas tuku. Jer, makedonski policajci su nas tukli, udarili su mog oca, starijeg čoveka."\nNakon kratkog razgovora zaključuju da zbog Mahmudovog oca ne mogu da pokušaju da tokom noći neopaženo uđu Mađarsku i izbegnu da ih tamošnja policija registruje. Pre nego što će napustiti Srbiju, Mahmud priča svoju priču:\n"Napustili smo zemlju zbog rata. Želim da nastavim studije mašinstva. Na trećoj sam godini i morao sam da prekinem studije jer nije bezbedno u mojoj zemlji. Čak je i univerzitet zatvoren."\nNapuštena pruga u Horgošu ponovo je aktivna poslenjih nedelja i meseci. Hiljade izbeglica ovuda ide ka Evropskoj Uniji. Do mađarske granice je dva kilomatra, a šta ih tamo čeka – niko od njih ne zna.\nPoslednjih dana migrantska kriza je dostigla vrhunac na krajnjem severu Srbije. U poslednjih 24 časa u prihvatni kamp u Kanjiži stiglo je rekordnih 5.000 azilanata, a prema podacima Mađarske, u tu zemlju je prethodnog dana ušlo najviše migranata do sada – 3.321.\nPriču na severu Srbije dramatizovala je najava Mađarske da od 15. septembra na snagu stupaju nove, oštrije kazne za ilegalan ulazak. Talas azilanata je ubrzan i za sada oni nesmetano prelaze granicu, gde ih mađarske vlasti prebacuju u prihavtni kamp u mestu Reske.\nDok radnici uređuju graničnu ogradu, među azilantima se širi priča da oni koje mađarska policija registruje i uzme im otiske, mogu neometano da nastave put ka Nemačkoj, na osnovu obećanja kancelarke Angele Merkel.\nAzilanti koji ne žele u Nemačku našli su se u problemu, i većina njih će pokušati kad zađe sunce uđe u Mađarsku i izbegne registraciju. Iza živice uz prugu oni odmaraju čekajući noć:\n"Čekam ovde jer sam veoma umoran. Tokom noći ući ću u Mađarsku. Mađarska je problem. U Srbiji nismo imali problema, ali Mađarska je problem", kaže jedan azilant koji nije želeo da se predstavi.\n"Ja sam iz Sirije, odakle sam pobegao zbog rata. Sada sam na granici Srbije i Mađarske i čekam noć. Želim da pređem ovu granicu bez skretanja pažnje policiji. Moja prva sledeća stanica je Budimpešta", kaže Tamam iz Sirije.\nOd Budimpešte Tamam planira da vozom krene dalje za Beč, zatim kroz Nemačku do Belgije, gde bi želeo da stigne i nastavi IT studije. Do srpsko-mađarske granice imao je veoma uzbudljivo i opasno višenedeljno putovanje, dva puta je hapšen, prelazio je more na talasima visokim šest metara, a grčka policija mu je oduzela i bacila mobilni telefon u more kada ga je vraćala u Tursku:\n"Turska vojska je zatim presrela brod kojim smo ponovo išli u Grčku i strpala nas u zatvor na sedam dana. Sedam dana."\nNoć u kojoj su Tamam i još stotine azilanata krenuli tajno u Mađarsku bila je jako hladna – svega sedam stepeni. Leto je na izmaku, kiša i hladniji dani su krenuli i to će migrantima koji tek dolaze predstavljati novi problem.


Stanley 1-92-761 kutija organizator cena, cene Srbija, prodaja Beograd Novi Sad Niš\nStanley 1-92-761 kutija organizator cene\nTrenutno nemamo slike za Stanley 1-92-761 kutija organizator\nEPonuda nije internet prodavnica već Vam omogućava da brzo i lako nađete Stanley 1-92-761 kutija organizator po najjeftinijoj ceni. Naš cilj je da kupci budu što bolje informisani o ponudi Stanley 1-92-761 kutija organizator na tržištu Srbije. Vrlo lako nalazite željeni proizvod za kategoriju Kutije za alat cene, ne morate da lutate od sajta do sajta za Stanley Kutije za alat, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stanley 1-92-761 kutija organizator sa PRODAVCEM. EPonuda ne može da garantuje potpunu tačnost specifikacije i slika za Stanley 1-92-761 kutija organizator. Pre kupovine, podatke za Stanley 1-92-761 kutija organizator proverite na sajtu PROIZVOĐAČA.


Muška košarkaška reprezentacija Srbije pobedila je u Atini Meksiko sa 104:67 (27:20, 24:15, 34:13, 19:19), u utakmici drugog kola Akropolis kupa.\nSrbija je u prvom kolu u petak pobedila Portoriko sa 80:68.\nU poslednjem, trećem kolu, srpski tim će u nedelju od 19 časova igrati protiv domaćina Grčke.\nU sklopu priprema za kvalifikacioni olimpijski turnir, Srbija će u sredu 23. juna igrati protiv Meksika u Beogradu.\nKvalifikacioni turnir za Olimpijske igre igraće se od 29. juna do 4. jula u Beogradu.\nKošarka, Reprezentativna košarka, Vestiakropolis kup, Košarkaška reprezentacija Srbije


Samoinicijativom do iskustva - oradio.rs\nStudenti na fakultetima često nemaju dovoljno prakse, a samim tim ni mogućnosti da steknu iskustvo koje će im biti potrebno prilikom zapošljavanja. Zbog toga neki odlučuju da uzmu stvar u svoje ruke i da se angažuju kako bi se što bolje usavršili. Pored volontiranja i angažovanja u studentskim organizacijama, studenti i sami organizuju festivale i projekte kako bi razmenjivali znanje sa drugim kolegama.\nVolonteri na festivalu "Novi fokus"\nMesečnik "Žurnalist" pokrenuli su studenti žurnalistike iz Novog Sada, 2012. godine, kako bi imali gde da objavljuju svoje tekstove na teme koje su im zanimljive. Ovaj studentski mesečnik bavi se ozbiljnim temama i danas ima više od 200 hiljada pregleda. Urednik Nikola Maticki kaže da je "Žurnalist" odlična prilika da mladi novinari usavrše svoje sposobnosti.\n"Žurnalist je nastao tako što su studenti druge i treće godine novinarstva hteli da osmisle platformu na kojoj će moći da vežbaju, da se usavršavaju, da ono što su naučili do tada na faksu primene u praksi i da pišu. To je bila i dalje je odlična platforma za mlade početnike novinare da pišu svoje prve tekstove", kaže Maticki.\nKako bi svojim mlađim kolegama u Nišu preneo svoja iskustva, student na doktorskim studijama arhitekture Đorđe Jović sa kolegenicom Sanjom Cvetković organizovao je festival "Novi fokus". Na festivalu su prikazani kratki internacionalni filmovi o arhitekturi, a mladi su imali prilike i da čuju iskustva profesionalaca iz ove oblasti.\n"Važna stvar jeste to što smo mi uspeli da okupimo veliki broj volontera koji su pretežno studenti arhitekture. Njihovo učešće i aktivnosti na našem festivalu su priznati na fakultetu kao obavezna stručna praksa. Oni su ovom prilikom, kao i mi sami, imali mogućnost da se upoznaju sa brojnim profesionalcima i amaterima iz oblasti arhitekture", ističe Jović i dodaje da su studentima pored znanja stečenog na fakultetu najznačajniji neformalna edukacija i kontakti.\nPotrebno iskustvo studenti mogu steći i kroz aktivnosti u "Infopolisu". Koordinatorka ovog Omladinskog centra Ivana Botić smatra da angažovanjem u "Infopolisu" mladi razvijaju sposobnosti naspram svojih interesovanja.\n"Ono što mi volimo da ističemo mladim ljudima koji žele da volontiraju je da će u Infopolisu prvenstveno dobiti iskustvo. U okviru tog iskustva oni uče kako da komuniciraju sa drugim mladim ljudima, kako da organizuju događaje, kako da vode radionice, ukoliko je to nešto što oni žele", kaže Ivana Botić.\nSa druge strane, u Volonterskom centru Vojvodine ističu da svrha volontiranja nije samo sticanje iskustva već i pomoć društvenoj zajednici. Koordinatorka Jelena Amzirkov kaže da se volontiranje često meša sa stručnom praksom i stažiranjem.\n"Činjenica je da su mladi izuzetno motivisani da volontiraju, da pomažu drugima. Sa druge strane postoji ta široka rasprostranjenost promocije volonterizma kao načina za sticanje iskustva zarad bolje konkurentnosti na tržištu rada, što nije volontiranje", navodi ona.\nPrema podacima Nacionalne službe za zapošljavanje, mladi spadaju u kategoriju osoba koje se teže zapošljavaju. Najveća prepreka za posao su neaktivnost mladih i nedostatak iskustva.


(Ne)transparentan rad: Od 74 javna medija samo dva su podnijeli svoje finansijske izvještaje | MC_ONLINE\nU periodu od 2011. do 2016. godine od 74 javna medija u Bosni i Hercegovini samo dva su dostavila sve izvještaje o radu i poslovanju Regulatornoj agenciji za komunikacije.\nOd 74 javna medija, samo su RTV Zenica i RTRS dostavili sve finansijske izvještaje RAK-u, a 24 medija su od 2011. godine do danas dostavili samo po jedan izvještaj dok pet medija nije dostavio niti jedan. Ostali javni mediji dostavljali su RAK-u povremene, nepotpune i nepregledne finansijske izvještaje.\n"Agencija u prethodnom periodu nije insistirala na dostavljanju ovih podataka. Osnovni razlog je u tome što Agencija nema ni nadležnost ni kapacitete da analizira ili ocjenjuje ove izvještaje", kaže Odobašić.\nU potrazi za "javnim podacima"\nDa podaci o radu javnih medija i nisu tako javni pokazalo je Žurnalovo istraživanje. Finansijske izvještaje, koji nisu dostavljeni RAK-u, tražili smo od općinskih i kantonalnih vlasti koje su osnivači medija. Od 62 poslana zahtjeva za pristup informacijama odgovore smo dobili na samo njih 26.\n"Vlada nema nikakve veze s tim, medij nikada nije dostavljao izvještaje niti treba jer vlada ne finansira rad ovog medija", kratko nam je saopćeno.\n"Obavještavam vas da sve informacije o izvještajima o radu i poslovanju JP Radio Brčko možete dobiti direktno od JP Radio Brčko, jer mi ne raspolažemo traženim informacijama", navedeno je u odgovoru Vlade.\n"Imajući u vidu da je JP RTV Donji Vakuf u fazi 'gašenja' ne znamo koliko bi Vam uopće navedeni podaci bili relevantni", navedeno je u odgovoru.\n"Bez obzira što po Zakonu o pristupu informacijama javnom organu nije bitna opravdanost zahtjeva, nama je itekako bitno obrazloženje istog", navodi se u odgovoru kolektiva Radija Drvar.\n"Usljed problema vezanih za neredovno održavanje skupština opštine Srbac, izvještaji o radu javnih preduzeća i ustanova nisu razmatrani", navedeno je u odgovoru.


John Carpenter - proslava rođendana\nRođendani 16. januar\nJohn Carpenter – rođen je 16.01.1948. godine\nIzuzetno popularan američki filmski režiser, scenarista, producent i montažer Džon Karpenter danas proslavlja svoj rođendan. Veliko ime američke kinematografije, dao je ogroman doprinos savremenom svetu filma, putem svojih spekatularnih ostvarenja. Svestran kao ličnost i kao umetnik, tokom svoje dugogodišnje karijere snimao je filmove najrazličitihih žanrova, međutim najzapaženiji je po svojoj ulozi tvorca filmova sa horor i naučno – fantastičnom tematikom. Istorija filma duguje mu zahvalnost na senzacionalnim filmovima snimljenim davnih 70 – tih i 80 – tih godina 20. veka.\nFilmovi koje su sa oduševljenjem prihvatili kako najveći filmski kritičari tako i publika širom sveta, bili su „Noć veštica“, „Bekstvo iz Njujorka“ i „Čovek sa zvezda“. Brojni njegovi filmovi doneli su mu kultni status u svetu filma. Ostvarenja kao što su „Tamna zvezda“, „Napada na policijsku stanicu broj 13“, „Magla“, „Stvor“, „Kristina“, „Velika gužva u kineskoj četvrti“ i „Oni žive“ učinili su od Džona najvećeg svaraoca 20. veka kada je film u pitanju. Njegovi filmovi odišu stvarnošću, napetošću, neizvesnošću, scenama brutalnog nasilja i tertorom kakav se retko sreće.\nVrlo inovativan kao režiser, producent i srenarista Karpenter s razlogom zauzima jedno od vodećih mesta na lestvici najpopularnijih umetnika današnjice. Iako je sa nama već skoro 7 decenija, čini se da ovaj filmski inovator ne posustaje i da će još mnogo toga ostaviti iza sebe filmskim obožavateljima.


Izrael odbacio izveštaj Saveta UN o namernom pucanju na palestinske civile - Svet - Dnevni list Danas\nPočetna » Svet » Izrael odbacio izveštaj Saveta UN o namernom pucanju na palestinske civile\nIzraelski zvaničnici odbacili su danas ocenu istražitelja UN da su izraelski vojnici namerno pucali na civile i da su mogli počiniti zločine protiv čovečnosti kada su se suprotstavljali palestinskim demonstrantima u protestima u pojasu Gaze prošle godine u kojima je poginulo 189 ljudi.\n0Piše: Beta 28. februara 2019. 16.17\nFoto: Martial Trezzini/Keystone via AP/Beta\n„Savet (UN za ljudska prava) je postavio novi rekord u licemerju i lažima kao posledice opsesivne mržnje prema Izraelu“, rekao je izraelski premijer Benjamin Netanjahu.\nOn je najavio da će Izrael nastaviti da “ žestoko brani svoju nezavisnost i građane od napada Hamasa i terorističkih organizacija koje podržavaju Iran“.\nVršilac dužnosti izraelskog ministra spoljnih poslova Izrael Kac je taj izveštaj odbacio, ocenivši da je „Teatar apsurda Saveta za ljudska prava ponovo proizveo izveštaj koji je neprijateljski, lažan i pristrasan protiv Izraela“.\n„Izveštaj je zasnovan na iskrivljenim podacima bez pokušaja da se provere činjenice. Čitava svrha izveštaja je da se okleveta jedina demokratija na Bliskom istoku i da se omete pravo Izraela da se brani od ubilačke terorističke organizacije“, rekao je Kac koji je optužio Hamas da dovodi stanovnike, uključujući žene i decu na bezbednosnu ogradu duž granice.\nU odgovoru na izveštaj Udruženje za ljudska prava u Izraelu je pozvalo izraelsku vladu da osnuje komisiju za istragu kako bi se ispitali događaji duž granice sa pojasom Gaze, gde Palestinci masovno i dalje protestuju protiv izraelske i egipatske blokade jednom nedeljno, obično petkom.\nNezavisna istražna komisija koju je oformio Savet za ljudska prava sa sedištem u Ženevi je navela danas da je više od 6.000 ljudi pogođeno bojevom municijom kako bi se oterali demonstranti od granične ograde. Rečeno i da su ubijeni i ranjeni civili koji nisu predstavljali „neposrednu pretnju“.\n„Od 30. marta do 31. decembra pronašli smo da je 189 Palestinaca ubijeno, 183 među njima bojevom municijom“, rekla je advokat iz Bangladeša, član komisije Sara Hosain, preneo je AP.\nAludirajući na izraelske vojnike ona je rekla: „Mi kažemo da su oni namerno pucali na decu, namerno pucali na ljude s invaliditetom, oni su namerno pucali na novinare“.\nPanel od troje istražitelja je zaključio da Izrael mora da učini više, čak i danas, da se obezbedi pristup ranjenima odgovarajućoj medicinskoj brizi i apelovao na izraelsku vladu da pokrene suštinsku istragu događaja.\nIzveštaj UN je zasnovan na 325 intervjua i sastanaka sa žrtvama, svedocima, vladinim zvaničnicima i članovima civilnog društva sa svih strana, te 8.000 dokumenata. Kako je navedeno s izraelske strane je bilo 15 saradnika, uključujuči nevladine organizacije ali ne i izraelske vladu.\nU izveštaju je takođe navedeno da je bilo velikog nasilja na demonstracijama, ali da to nisu bile borbene akcije, čime je u osnovi odbačena izraelska tvrdnja o „terorističkim aktivnostima“ palestinskih oružanih grupa.\nKritikovan je i islamski ekstremistički Hamas koji vlada Gazom da nije sprečio upotrebu zmajeva sa zapaljivim materijalom. Zmajevi su za vreme protesta puštani preko granice i izazivali požare.\nIzraelska vlada je više puta kritikovala neobjektivnost Saveta za ljudska prava koji ima 47 zemalja članica. Adminstracija predsednika SAD Donalda Trampa se prošle godine povukla iz tog saveta delom, kako je navedeno, zbog te neobjektivnosti.\ncivili, Izraelski vojnici, Izraelski zvaničnici, Palestinski demonstranti, pojas gaze, un, Zločin protiv čovečnosti\nGutereš upozorio na lošu finansijsku situaciju u UN


Siniša Mali: "Meita" gradi novu fabriku, 1.700 novih radnih mesta\nGODINA VELIKIH INVESTICIJA U SRBIJI\nPANEL DISKUSIJA: KLjUČNI IZAZOVI U JAVNIM NABAVKAMA HRANE\nKAKO POBOLJŠATI BIZNIS KROZ DIGITALNI MARKETING - SVE TAJNE STRATEGIJE I OPTIMIZOVANO OGLAŠAVANJE NA DRUŠTVENIM MREŽAMA\n22-23. februar 2019.\nGradonačelnik Beograda Siniša Mali prisustvovao je danas u Obrenovcu prezentaciji zgrade nove fabrike kompanije „Meita” i poručio da će po završetku izgradnje, što se očekuje do kraja godine, posao u ovoj kompaniji pronaći ukupno 2.500 ljudi.\nMali je rekao da je presrećan i ponosan jer zna da mnogi nisu verovali ni da će prva fabrika kompanije „Meita” biti izgrađena.\n– Danas ta fabrika zapošljava 800 ljudi iz Obrenovca i okoline, ali i Beograda. Naši prijatelji iz Kine su prezadovoljni radom zaposlenih, ali i uslovima u Beogradu i Srbiji. Sada su odlučili da grade novu fabriku i investiraju ne manje od 100 miliona evra. Početak izgradnje zakazan je za kraj februara ili početak marta, dok se završetak očekuje u septembru ili oktobru – istakao je Mali.\nPrema njegovim rečima, nova fabrika će se prostirati na 55.000 kvadratnih metara, a kada počne sa radom, zapošljavaće ukupno 2.500 ljudi, uključujući i 800 već zaposlenih u prvoj fabrici ove kompanije.\n– Toliko novih radnih mesta je zaista sjajna i veoma važna vest. To je ujedno i potvrda da smo na pravom putu dok se borimo za svako novo radno mesto. Stabilizacija javnih finansija je obavljena, Srbija je faktor mira i stabilnosti u regionu i sada naša država napreduje. Danas su sa nama i učenici nekoliko obrenovačkih srednjih škola, a otvaranje nove fabrike mnogo znači i za njih jer se otvaraju mogućnosti za stručne prakse, ali i zaposlenje. Želimo da naša deca ostvaruju svoje snove u Obrenovcu, Beogradu i Srbiji umesto na Novom Zelandu, u Americi ili nekoj drugoj državi – naglasio je gradonačelnik.\nOn je dodao da je svojevremeno učestvovao u pregovorima od kojih je zavisilo da li će „Meita” otvoriti fabriku u Obrenovcu ili u Poljskoj.\n– Srećom uspeli smo da ih ubedimo da su ljudi ovde vredni, edukovani i marljivi. Zahvalan sam i partnerima iz Kine koji već posle 12 meseci rada kreću u izgradnju još jednog pogona. Svim investitorima, bilo da grade Beograd na vodi, „Meitu” ili fabriku tekstila u Lazarevcu, želimo da pokažemo da smo sposobni, da imamo mladost, ali i iskustvo za obavljanje tih poslova. Već krajem sledećeg meseca ili početkom marta sledi postavljanje kamena temeljca i nadam se da ćemo i to zajednički proslaviti – zaključio je Mali.\nPredsednik opštine Obrenovac Miroslav Čučković podsetio je da je na istom mestu 24. februara 2016. godine predstavljena prva „Meitina” fabrika.\n– Tada smo na bilbordu prikazali kako će izgledati fabrika u Bariču, koja je nakon 11 meseci počela sa radom. Pored više stotina ljudi koji rade u „Meiti”, samo je juče u radni odnos primljeno još 40. Mojim sugrađanima poručujem da rade na sebi i ubede poslodavce iz „Meite” da su oni pravo rešenje za popunu radnih mesta. Dokaz da su vlasnici „Meite” zadovoljni radom zaposlenih jeste otvaranje nove fabrike. „Meita” je uz TE „Nikola Tesla” i poljoprivredne proizvođače treći stub razvoja naše opštine – rekao je Čučković.\nRukovodilac fabrike „Meita” Čan Čing Čen rekao je da se investicija kineske kompanije u Srbiji dobro razvija.\n– U narednom periodu nastavićemo da se razvijamo, uz nadu da ćemo građanima Obrenovca i Srbije i dalje predstavljati povoljnu opciju za zaposlenje – rekao je Čen.


U CG uhapšeno 20 ljudi iz Srbije\nZbog interesovanja “svih medija”, Stojanović je rešio da se oglasi pisanom izjavom u kojoj potvrđuje hapšenje, saopštilo je Ministarstvo unutrašnjih poslova Crne Gore.\n“Tačno je da su službenici Uprave policije, tokom prethodne noći, u saradnji sa Agencijom za nacionalnu bezbednost i uz koordinaciju i po nalogu Specijalnog državnog tužilaštva, a postupajući shodno operativinim i obaveštajnim podacima kojima je policija raspolagala, lišili slobode 20 lica, državljana Srbije, dok se za jednim licem, takođe državljaninom Srbije, traga”, ističe se u izjavi.\nUprava policije je u vezi navedenog događaja, shodno proceduri, uputila tužilaštvu informaciju koja je planirana za javnost, kaže se u pisanoj izjavi direktora crnogorske policije.\nStojanović je izjavio, u četvrtak 13. oktobra povodom održavanja izbora nakon kolegijuma sa čelnicima policije u kampu na Zlatici, da prema operativnim saznanjima postoji mogućnost izazivanja nereda i eventualne eskalacije nemira.\n“Policijski službenici će stoga odlučno, profesionalno i zakonito delovati u cilju sprečavanja pokušaja činjenja ili vršenja bilo kakvog delikta. Službenici policije će, u komunikaciji sa nadležnim tužilaštvima i sudovima za prekršaje, blagovremeno delovati kako bi svako lice koje eventualno bude izazvalo incidente ili na bilo koji način bude kršilo zakon u vreme pre, tokom trajanja i nakon izbora, bilo efikasno procesuirano za učinjeni delikt”, rekao je tada Stojanović.


Guam se sprema za mogući nuklearni napad\nEkipe američke civilne zaštite na pacifičkom ostrvu Guam započele su pripreme tamošnjeg stanovništva u slučaju raketnog napada nuklearnim oružjem kojim je ranije Sjeverna Koreja zaprijetila Sjedinjenim Američkim Državama, javlja Anadolu Agency (AA).\nPriručnik naziva “Priprema za moguću raketnu prijetnju” sadrži poziv za hitni odlazak u skloništa u slučaju uzbune zbog opasnosti od raketnog napada. U priručniku je navedeno kako se stanovnici ostrva Guam u slučaju uzbune uoči napada, moraju skloniti u skloništa ili na sigurna mjesta u stambenim objektima. Za one koji se ipak nađu na otvorenom prostoru istaknuto je i upozorenje da ne posmatraju “vatrene lopte” izazvane eksplozijom, zbog činjenice da bi mogle izazvati efekat trajnog sljepila.\nNa Guamu se u dvije velike baze nalazi oko 5.000 američkih vojnika. U jednoj od njih, bazi američkog vazduhoplovstva Anderson, nalaze se bombarderi dugog dometa koji redovno lete prema Južnoj Koreji kada god Pyongyang pokrene raketu ili testira oružje.


ABA - Igokea potvrdila dominaciju - Sportske.net\nABA - Igokea potvrdila dominaciju\nIgokea je u meču bez rezultatskog značaja savladala Cibonu u Zagrebu i tako potvrdila prvo mesto na kraju regularnog dela ABA lige.\nPrva četvrtina je bila jako neizvesna i u zadnji minut se ušlo sa nerešenim rezultatom 19:19. Međutim trojkom Kovačevića domaćin dolazi do prednosti kojom se i završava prva četvrtina, a rezultat je bio 22:19.\nU drugoj četvrtini Igokea je zaigrala dosta angažovanije, pa je pre svega poenima Jorovića i Brkića rešila drugu četvrtinu u svoju korist, pa se na poluvbreme otišlo sa rezultatom 36:46 za goste.\nCibona je u trećoj četvrtini poenima Šarića uspela da se približi na tri poena razlike, ali to je bilo sve što su uspeli da urade jer su igrači Igokee sjajno kontrolisali meč, pa se pred četvrtu četvrtiu na pauzu otišlo sa rezultatom 61:71.\nU četvrtoj četvrtini Igokea je rutinski privela utakmicu kraju i zasluženo pobedila rezulatatom 78:87.\nKod domaćina najefikasniji su bili Žižić sa 20, i Blesingejm sa 16, dok je kod Igokee to bio Jorović sa 23, a pratio ga je i Edvards sa 16 poena.


Onlajn Konferencija „Teslin narod“ će se održati 13. februara – RASEJANJE.info\nOnlajn Konferencija „Teslin narod“ će se održati 13. februara\n26.01.2021 26.01.2021 Katarina\tKonferencija, Nikola Lončar, Teslin narod, Teslina naučna fondacija\nNikola Lončar predsednik Tesline naučne fondacije (TNS) pozvao je na učešće prve onlajn Konferencija Teslin narod – Istraživanje stavova naših sunarodnika u Srbiji i zemljama regiona, kao i širom naše dijaspore, po pitanju saradnje matice i dijaspore, srpskog nacionalnog interesa i onoga što je potrebno da se saradnja svih Srba sveta unapredi.\nOnlajn Konferencija će se održati 13. februara 2021. godine sa početkom u 18 časova po evropskom vremenu, odnosno 12h po američkom.\n„Svake godine, tradicionalno još od 2013. godine, Teslina naučna fondacija održava Konferenciju na temu saradnje matice i dijaspore i u Srbiji i u Americi. S obzirom na aktuelnu epidemiološku situaciju, našu tradiciju održavanja Konferencije na ovu temu koja je inače bila predviđena za januar 2021. u Americi, a u aprilu u Beogradu, pomeramo za februar ove godine i to onlajn, putem Zum (Zoom) platforme, u skladu sa opštim merama bezbednosti.\nDeo našeg istraživanja na temu – Kako poboljšati saradnju matice i dijaspore je urađen i sada želimo najbolje predloge koje smo prikupili putem vaših odgovora kroz ankete „Matica i dijaspora na istim zadatku“, da otvorimo za diskusiju“, istakao je predsednik TNS Nikola Lončar.\nNikola Lončar predsednik Tesline naučne fondacije\nFoto: arhiva N. Lončar\nOn je dodao da je do sada deo tima sastavljen od sociologa, psihologa i stručnjaka za komunikaciju predložio i obradio deo pitanja na koja su ispitanici dali svoje odgovore i predloge na temu očuvanja srpskog nacionalnog interesa širom sveta i saradnje matice i dijaspore.\nUpitnik 1 istraživanja namenjen je ljudima koji žive u matici i regionu, a Upitnik 2 ljudima u rasejanju.\n„Zašto nam je bilo važno da nam odgovorite na ova pitanja? Da bismo mogli da prikupimo što više materijala u vidu sugestija i predloga koji se tiču odnosa matice i dijaspore. Najkompletnije i najjasnije vaše odgovore publikovaćemo i predstaviti (uz vašu saglasnost) u daljim izveštajima kao i na našoj Konferenciji 13. februara. U kasnijim fazama projekta, sav obrađeni materijal koristili bismo za snimanje dokumentarnog filma i serije „Teslin narod”“, naglasio je Lončar.\nNa pitanje šta je krajni cilj on je dodao „stvaranje platforme za predlog Nacionalnog programa svih Srba sveta kako bismo pokušali da napravimo što bolju saradnju matice i dijaspore, a samim tim pomogli našoj matici na najbolji način“.\n„Pozivamo vas još jednom da se svojim predlozima i odgovorima kroz ankete uključite u izradu predloga Nacionalnog programa svih Srba sveta i da na taj način uzrastemo u narod kojim će se svi njegovi pripadnici ponositi. Ukoliko još uvek niste popunili anketu, link za popunjavanje nalazi se na https://TeslinNarod.com/“ dodao je Nikola Lončar.\nZainteresovani koji žele da učestvuju na onlajn Konferenciji mogu da se prijave preko internet stranice TeslinNarod.com najkasnije do 7. februara 2021. a organizatori će poslati detaljna uputstva za učešće.\nProjekat „Teslin narod“ je podržan od Uprave za dijasporu Srbije kao i od mnogih organizacija i pojedinaca širom sveta. „Mi NE pripadamo nijednoj političkoj stranci niti zastupamo bilo koju političku opciju. Isključivo radimo na prepoznavanju postojećih problema i prepoznavanju rešenja svih građana naše građanske države Srbije. Hvala vam što ćete se odazvati našem pozivu i zajedno sa nama učestvovati u ovoj, za sve nas, važnoj temi“, istakao je u ime TNS Nikola Lončar.\n← HO Nemanjići Tićino pomogla rad Centra za podršku deci sa smetnjama u razvoju u Zvorniku\nUdruženje pisaca Sedmica iz Frankfurta slavi slavu Svetoga Savu pesmama, zdravicama, sastavima →\nOne thought on “Onlajn Konferencija „Teslin narod“ će se održati 13. februara”\nPingback:\tVečeras je onlajn Konferencija „Teslin narod“ – RASEJANJE.info


Dressed for success: Kako uniforme utiču na uspeh i ponašanje učenika? | Valentin Kuleto\nŠkolske uniforme predstavljaju jasan znak raspoznavanja među učenicima i određeni trademark obrazovne ustanove. Škole i univerziteti koji primenjuju ovaj koncept postavljaju visoke standarde u obrazovanju i vode računa o napretku i dobrobiti učenika.\nUniforme često svedoče o bogatoj istoriji i tradiciji obrazovne ustanove, kao što je slučaj sa učenicima Kembridž škola širom sveta ili sa studentima Univerziteta u Oksfordu. U okviru obrazovnih ustanova LINK edu Alliance učenici srednjih i osnovnih škola imaju svoje uniforme koje doprinose razvoju brojnih pozitivnih aspekata.\nUsvajanje školskih uniformi nosi veliki broj prednosti – od jačanja brenda škole u akademskoj zajednici i višeg stepena bezbednosti učenika pa sve do osećaja zajedništva i ponosa.\n#1 Jačanje osećaja zajedništva među učenicima\nKohezioni faktor nošenja školskih uniformi izdvaja se kao jedna od najvećih prednosti ovog koncepta. Odeća iste boje ili uniforma čije boje variraju u odnosu na razred izjednačava sve učenike i jača zajedništvo među njima, kao što je slučaj u najsavremenijem obrazovnom sistemu na ovim prostorima – Savremenoj osnovnoj školi i gimnaziji.\nPolazna tačka za svu decu je ista jer uniforme brišu socioekonomske razlike. Kodeks oblačenja promoviše ideju jednakosti i zajedništva u školi. Iza te ideje stoji i koncept koji se primenjuje u Savremenoj osnovnoj školi i gimnaziji. Učenike spaja pripadnost obrazovnom sistemu, razredu i grupi koja zajedno uči, napreduje i raste u odgovorne i sposobne individue.\n#2 Bolje ponašanje među vršnjacima\nU studiji objavljenoj u akademskom časopisu „Journal of School Violence” navodi se da učenici srednjih škola primećuju bolje ponašanje među vršnjacima koji pohađaju škole sa obaveznim dres-kodom. Tokom pohađanja nastave učenici svoje vršnjake tretiraju kao sebi ravne i jednake, a školska uniforma u tome igra bitnu ulogu.\nOdržavanje discipline na času, ali i tokom celog školskog dana, u velikoj meri je olakšano nošenjem uniformi. U izveštaju „Stavovi o školskoj uniformi” o istraživanju sprovedenom na uzorku od oko 1.000 učenika, roditelja i nastavnika u Ujedinjenom Kraljevstvu, navodi se da 90% nastavnog osoblja smatra da uniforme imaju pozitivan efekat na ponašanje učenika tokom časa – bolje razumevanje gradiva, veća pažnja učenika i uspešniji rezultati na testovima.\n#3 Veća bezbednost učenika i snažniji osećaj sigurnosti\nOdeća kao način izražavanja socioekonomskih razlika gubi diskriminatorsku crtu nošenjem uniformi. Cilj ovog koncepta je da deci pruži osećaj pripadnosti zajednici u kojoj se učenici ne izdvajaju, već zbližavaju. Studija Univerziteta „Brigam Jang” (Brigham Young University) pokazuje redukciju u slučajevima vršnjačkog nasilja kod studenata i starijih učenika koji nose uniforme. Istraživanje školskog distrikta u Kaliforniji na istu temu pokazuje smanjivanje vršnjačkog nasilja od čak 50% samo godinu dana posle implementacije ovog koncepta.\nUčenici Srednje škole za informacione tehnologije – ITHS i studenti Visoke škole strukovnih studija za informacione tehnologije – ITS vrednuju bezbedno i podsticajno okruženje za učenje i razvoj.\nStavljanjem znaka jednakosti između uniformi i bezbednijeg okruženja smanjuje se prostor za vršnjačko nasilje i unapređuje se sistem u okviru obrazovne ustanove.\n#4 Porast samopouzdanja i samovrednovanja kod dece\nUčenici i studenti u okviru obrazovnog sistema LINK edu Alliance primenjuju koncept školskih uniformi, koji kod dece jača samopouzdanje. Na sportskim borilištima i tokom časova fizičkog oni nose sportsku opremu sa grbom škole, te tako i na sportskim terenima sa ponosom predstavljaju školu iz koje dolaze.\nUspesi na akademskim poljima, ali i na sportskim terenima, jačaju osećaj samovrednovanja kod dece. Školske trenerke, šortsevi i majice sa školskim obeležjima imaju afirmativnu funkciju u razvoju dece i neguju socijalne veze između vršnjaka, odnosno čine da se ne osećaju izostavljenim u procesu učenja i druženja.\n#5 Unapređenje radne etike, akademskih rezultata i izgradnja profesionalnog stava\nKoncept školske uniforme ruši barijere koje stoje na putu ka akademskom napretku. Učenici se ne osećaju sputanim u radu i rado dolaze u školu. U disertaciji indijskog Nacionalnog instituta za tehnologiju „Rurkela” navodi se da je povećano prisustvo dece na časovima u direktnoj korelaciji sa nošenjem uniformi i implementacijom ovog koncepta u širi obrazovni sistem.\nUčenici najmodernije Kembridž srednje škole u regionu, International Schoola, po ugledu na škole u okviru Kembridž porodice imaju kodeks u odevanju. Oni postižu sjajne rezultate i dostojno predstavljaju školu u zemlji i inostranstvu. Po ugledu na najveće svetske obrazovne ustanove, učenici i studenti imaju polo majice, dukseve i trenerke koji školu čine mestom uspeha i od nje stvaraju jedinstvenu zajednicu.\nUticaj školskih uniformi na učenike i studente je, nedvosmisleno, pozitivan. Studije pokazuju da se posle usvajanja ovog koncepta ostvaruju viši akademski i profesionalni rezultati škole. Rezultat je stvaranje bezbednog i podsticajnog okruženja u kom se neguje osećaj zajedništva među učenicima, postižu bolji rezultati na testovima i razvija empatija među vršnjacima.\nPrethodna objava Globalno građanstvo: Učiti da znamo, radimo, bivamo i živimo zajedno Sledeća objava Osnova otvorenog obrazovanja i razvoja na svim nivoima: Mikrokredencijali i digitalni bedževi


Bijelić: Niko ne duguje više novca nego Mitrović – Nadlanu.com\nBijelić: Niko ne duguje više novca nego Mitrović\nObjavljeno 19. juna 2013. / 10:48:49\nGradski menadžer Aleksandar Bijelić reagovao je na tvrdnje vlasnika "Pink media grupe" Željka Mitrovića da je po nalogu gradonačelnika Dragana Đilasa, vršio politički pritisak na direktore zdravstvenih ustanova u Beogradu, i poručio da je Mitrović čovek koji državi duguje najviše novca zbog neplaćanja poreza.\nNakon toga je Mitrović u odgovoru BIjeliću, upitao gradskog menadžera da li je učestvovao u ucenama i pritiscima na čelnike gradskih zdravstvenih institucija, radi Đilasovih političkih interesa.\nTelevizija Pink objavila je audio-snimak, u kome kako navode, Bijelić razgovara sa direktorom KBC Bežanijska Kosa Nikolom Milinićem, a iz kojeg se, prema navodima te televizije, zaključuje da je Đilas 2009. vršio pritisak na direktore zdravstvenih ustanova.\nPink je objavio snimak posle pisma Mitrovića NUNS-u u kojem je zatražio pojašnjenja povodom više pitanja, među kojima i “da li u ponedeljak 17. juna u informativnim emisijama televizije Pink sme da objavi, kako je i zbog čega i preko koga gradonacelnik Đilas hapsio rukovodioce gradskih zdravstvenih institucija, među kojima i profesore univerziteta i pored saznanja da su nevini što im je i sam potvrdio”.\n“Da li smem da objavim snimak razgovora gradskog menadžera Aleksandra Bijelića sa prof. dr Nikolom Milinićem, a po nalogu gradonacelnika Đilasa, u kome se potvrđuje saznanje o nevinosti uhapšenih lekara, kao i ultimatum za ostavke iz političkih razloga”, naveo je Mitrović u pismu.\nBijelić je na konferenciji za novinare rekao da je Mitrović čovek koji je kompletnu imperiju stvorio u vreme kada su građani Srbije “živeli sa pet maraka mesečno”.\nMitrović je, kako tvrdi Bijelić, čovek koji po zvaničnim podacima kroz poreze duguje najviše novca državi, a istovremeno ne isplaćuje redovno zarade svojim zaposlenima i time krši zakone.\nBijelić je naveo i da Mitrović, koga naziva “ulizicom raznih vlasti”, kroz poslednje poteze “verovatno želi da se dodvori vlasti” kako bi dobio olakšice koje je tražio.\n“Smatram da je došlo krajnje vreme da nadležni organi i tužilaštvo i Republička radiodifuzna agencija počnu da rade svoj posao i da se oglase povodom onoga što je Željko Mitrović uradio”, poručio je Bijelić i najavio tužbe protiv Mitrovića i ostalih odgovornih u navedenom slučaju.\nNakon toga, Mitrović je u odgovoru Bjeliću naveo da za njega nije problem, kako tvrdi, BIjelićevo “brzo napredovanje od vozača do direktora marketinga Fudbalskog saveza Jugoslavije, pod patronatom Đilasa”, već da li je učestvovao u ucenama i pritiscima na čelnike gradskih zdravstvenih institucija, radi Đilasovih političkih interesa.\nMitrović je najavio i nove detalje snimljenih razgovara o navedenom slučaju, a upitao je Bijelića i da objasni “odakle mu stan u koji se uselio neposredno po ubistvu premijera Zorana Đinđića”.\nBata Đora: Mihajlović obuče italijansko odelo i misli da je trener!


Arapski jezik Engleski jezik Francuski jezik Grčki jezik Italijanski jezik Nemački jezik Norveški jezik Ruski jezik Španski jezik Srpski jezik Švedski jezik\nOtvoreni Univerzitet Znanje iz Zrenjanina vrši upis na kurseve nemačkog, engleskog, španskog jezika i mnogih drugih. Polaznici mogu da izaberu individualne ili grupne kurseve nivoa od A1 do C2. Ukupne cene kurseva kreću se već od 12500 dinara i mogu…\nAdresa: Cara Dušana 25, Zrenjanin\nOtvoreni univerzitet “Obrazovanje” nudi prekvalifikaciju, dopunu svog znanja, učenje novih veština koje Vam mogu koristiti u sadašnjem poslu ili Vam mogu pomoći da nađete posao. Izaberite neku od njihovih obuka i oni će se potruditi da…\nAdresa: Ljube Nešića 26, Zaječar\nVršac NS Pro Group nudi opšte kurseve engleskog, nemačkog, francuskog i italijanskog jezika. Škola Vam omogućava da dođete do željenog znanja ukoliko ste apsolutni početnik, odnosno, da aktivirate postojeće znanje i obogatite ga, ukoliko već imate…\nAdresa: Trg pobede 3/3, Vršac


► Grenel: SAD ne podržavaju Kurtijevo delimično ukidanje taksi\nFoto: Beta / Darko Vojinovic\nSpecijalni izaslanik američkog predsednika za pregovore Srbije i Kosova Ričard Grenel izjavio je da SAD ne podržavaju delimično ukidanje taksi od 100 odsto na uvoz robe iz Srbije koje je najavio premijer Kosova Aljbin Kurti i da je stav Vašingtona da one moraju da budu ukinute u potpunosti.\n"Ne podržavamo polovičnu meru premijera Kurtija. Naša pozicija je sasvim jasna: takse moraju da budu ukinute u potpunosti. Gospodin Kurti pravi veliku grešku i to je jasno rečeno predsedniku (Kosova Hašimu) Tačiju u Beloj kući danas", naveo je Grenel noćas na Tviteru.\nKurti je sinoć objavio da će od 15. marta početi postepeno ukidanje taksi na proizvode koji se uvoze iz Srbije i Bosne i Hercegovine, tako što će prvo biti ukinute takse na sirovine, ali da Srbija istovremeno treba da se obaveže da će obustaviti kampanju za povlačenje priznanja nezavisnosti Kosova i da treba da započne uklanjanje trgovinskih barijera.\nU slučaju da se Srbija ne pridržava obaveze otklanjanja barijera i ne prekine lobiranje za povlačenje priznanja, Kosovo će od 1. aprila početi sa primenom mera reciprociteta, prvo u oblasti trgovinskih odnosa, naveo je Kurti.\nOn je dodao da će Kosovo, ako Beograd ne odgovori na te zahteve, 15. juna vratiti takse u iznosu od 100 odsto.\nPredsednik Kosova Tači sastao se juče u Beloj kući sa savetnikom američkog predsednika za nacionalnu bezbednost Robertom O'Brajanom, a dan ranije sa američkim državnim sekretarom Majkom Pompeom i zamenikom ministra odbrane SAD Dejvidom Norkvistom.


ODRŽAN REGIONALNI SAJAM DOBRIH PRAKSI U MEĐUGORJU – Caritas\nU okviru regionalnog projekta SOCIETIES 2 – Podrška organizacijama civilnog društva jačanjem njihovih vještina, inkluziji osoba sa invaliditetom i EU standardima u zemljama u jugoistočnoj Evropi –koji se finansira sredstvima Evropske unije, održan je sajam dobrih praksi za organizacije civilnog društva u Međugorju u Bosni i Hercegovini koji je trajao od 24. do 26. maja 2022. godine.\nNa Sajmu dobrih praksi za organizacije civilnog društva, koji su organizovali Caritas Bosne i Hercegovine zajedno sa Udruženjem „Vedri osmjeh“ iz Mostara i mrežom Caritasa jugoistočne Europe, u Međugorju, učestvovalo je više od 100 predstavnika nevladinih organizacija i javnih institucija koje rade sa osobama sa invaliditetom.\nPored Caritasa Crne Gore i Caritasa Barske nadbiskupije iz Crne Gore na sajmu je učestvovalo još 15 predstavnika iz sledećih organizacija: Udruženje paraplegičara Bar, Organizacija slijepih za Bar i Ulcinj, Orgnizacija slijepih za Pljevlja i Žabljak, Olakšajmo život djeci sa posebnim potrebama Bar, NVO Staze Podgorica, Društvo roditelja djece sa posebnim potrebama Bar, Udruženje roditelja djece i omladine sa smetnjama u razvoju- Pravo na život Ulcinj.\nPored predstavnika iz Crne Gore na sajmu su učestvovale i organizacije iz Bosne i Hercegovine, Srbije, iz Albanije i sa Kosova.\nKako je ranije u okviru projekta organizovan program malih grantova kroz koji su finansijski podržani projekti organizacija iz gore pomenutih zemalja, središnji dio sajma je bio posvećen predstavljanju 43 mala projekta koja su dobila podršku kroz ovaj program.\nCilj ovog regionalnog sajma bio je osigurati organizacijama, koje rade sa osobama sa invaliditetom, priliku za dijalog, promociju i zajedničko učenje.\nPodsjećamo da je druga faza projekta SOCIETIES zvanično je počela 1. aprila. 2020. godine. Opšti cilj je unaprijeđenje kapaciteta organizacija civilnog društva u jugoistočnoj Evropi u procesima socijalne inkluzije i u promovisanju politika socijalne inkluzije putem efikasnog dijaloga sa institucijama tokom procesa donošenja odluka. Nosilac projekta je Caritas Srbije zajedno sa 11 partnerskih organizacija iz zemalja jugoistočne Evrope i Italije: Građanske inicijative (Beograd), Caritas Bosne i Hercegovine (Sarajevo), Udruženje “Vedri osmijeh” (Mostar), Caritas Albanije (Tirana), Project Hope (Skadar), Centar za samostalni život (Peć), Caritas Kosova (Priština), Caritas Italije i Caritas Bugarske.\nPrevious PostMjesec Evrope kroz program Erasmus+Next PostZavršen 28. Sajam Evropskih projekata


“Žarka Kup” – Trebjesa pokazala kvalitet u Lazarevcu\nPionirke ženskog rukometnog kluba Trebjesa uspješno su završile nastup na 3. međunarodnom turniru „Žarka kupu“ u Lazarevcu. Na turniru, u organizaciji ŽRK Kolubara, učestvovalo je 16 najboljih ekipa iz regiona. „Medvjedice“ su u konkurenciji mlađih pionirki osvojile odlično drugo mjesto, dok su u konkurenciji pionirki zauzele petu poziciju.\nTežak incident na rukometnoj utakmici u Crnoj Gori: Navijači pretukli igrače!\nU Hali sportova u Mojkovcu navijači uletjeli na teren i pretukli goste iz Budve, bivši funkcioner ANB Vladeta Rakočević nije dozvolio da se hala isprazni.\nKapisoda: Svijetla budućnost crnogorskog muškog rukometa\nCrna Gora ima talentovanu generaciju, među najtalentovanijim u Evropi i za budućnost muškog rukometa ne treba brinuti, smatra direktor muških selekcija Rukometnog saveza Petar Kapisoda.\nFahrudin Melić: Tu sam ako dođu najbolji\nFahrudin Melić, desno krilo PSŽ-a, našao se na spisku selektora rukometne reprezentacije Crne Gore Ljubomira Obradovića za EHF nedjelju, ali neće prisustvovati pripremama ,,crvenih“ u Bijelom Polju. - Stvarno su kasno nazvali i pravo da ti kažem nijesam ni imao u planu reprezentativne aktivnosti.\nLjubomir Obradović novi selektor rukometne reprezentacije Crne Gore\nPoznati srpski stručnjak Ljubomir Obradović imenovan je za novog selektora rukometaša Crne Gore. Obradović, koji vodi portugalski Porto, potpisao je sa Rukometnim savezom Crne Gore ugovor do kraja olimpijskog ciklusa 2016. godine.\nČelik iz Nikšića prijatno iznenadio u Sloveniji\nProteklog vikenda rukometni klub Čelik učestvovao je na međunarodnom turniru u Sloveniji, gdje je u konkurenciji igračica 2002.godište i mlađe sasvim neočekivano osvojio drugo mjesto i pokazao koliki potencijal ima u svojim redovima. Klub koji je osnovan prije pet godina je sve u slovenačkom gradiću Vrhniku prijatno iznenadio, dok su i djevojčice rođene 2000. i 2001.godine postigle zapažene rezultate.


Vera u sebe kao preduslov za uspeh u sportu – Erste Banka je novi sponzor KK "Mega Basket" - Biznis Telegraf.rs\n29/07/21 | 14:26\nKošarkaški klub Mega Basket i Erste Banka potpisali su ugovor o sponzorstvu zahvaljujući kojem je Erste Banka postala partner ovog kluba u narednoj košarkaškoj sezoni\nNa ovaj način banka će pružati podršku klubu koji je već duže od dve decenije rasadnik košarkaških talenata i čiji su brojni igrači uspešne karijere nastavili u evropskim ligama, a pojedini postali i zvezde NBA lige.\nPodstrek mladima da ostvare svoje pune potencijale jedan je od stubova društveno odgovornog poslovanja Erste Banke, koji već godinama sprovodi kroz finansijsku edukaciju, podršku za pokretanje biznisa, te kroz različite vidove podrške projektima i inicijativama iz oblasti kulture, umetnosti, obrazovanja i sporta. Ostajući dosledna takvom opredeljenju, banka ovim sponzorstvom želi dodatno da podstakne mlade sportiste da veruju u sebe i istraju u ostvarenju svojih ambicija.\n- Raduje nas što ovim partnerstvom možemo da doprinesemo daljem razvoju jednog uspešnog kluba, koji je, osim po odličnim sportskim rezultatima, prepoznatljiv i po mnogim danas već proslavljenim košarkašima koji su u njemu stasavali. Upravo su sportisti među najboljim ambasadorima naše zemlje i zadovoljstvo nam je da, u skladu sa našim konceptom „Veruj u sebe“, podržimo mlade nade na početku njihovih sportskih karijera, budući da je vera u sebe podjednako važna za postizanje uspeha u sportu, kao što su to i predani rad i talenat - istakla je Aleksandra Kosanović Strižak, direktorka Sektora marketinga i komunikacija Erste Banke.\nGeneralni menadžer Mega Basketa, Goran Ćakić, je istakao važnost podrške Erste Banke u narednom periodu:\n- Pred nama je još jedna sezona koja će biti puna izazova i iz tog razloga je posebno značajna podrška Erste Banke, koja je prepoznala sve što smo uradili u prethodnim godinama. Verujem da je ovo početak jedne veoma uspešne saradnje za obe strane i da ćemo i u narednoj sezoni opravdati poverenje koje nam je ukazano.


Industrija igara na sreću podržava 70.000 radnih mesta | Novosti.RS\nIndustrija igara na sreću podržava 70.000 radnih mesta\npetak, 04. 08. 2017. u 18:34\nPrivredna grana koja je poslednjih godina u sve većem zamahu značajno doprinosi ekonomiji Srbije\nOd poreza i ostalih dažbina koje su u srpski budžet tokom 2015. uplatile kompanije koje se bave priređivanjem igara na sreću mogli su da se "pokriju" godišnji budžeti stipendiranja učenika, Fonda za mlade talente i subvencije, sportske stipendije i nagrade zajedno, ili čak polovina ukupnih godišnjih subvencija privredi Srbije! Koliko je industrija igara na sreću doprinela državnom budžetu, govori i podatak da su od oko 60 miliona evra direktnih uplata u državnu kasu, ali i ostale fondove, bezmalo dve godine mogle da se isplaćuju dosadašnje ukupne dotacije iz oblasti kulture...\nPrema analizi konsultantske agencije "Steinberg", u Srbiji postoje 64 registrovane firme koje se bave priređivanjem igara na sreću. Kako su naveli, oko 3.000 uplatno-isplatnih mesta raspoređeno je u svim velikim i srednjim gradovima Srbije, na ukupnoj površini od oko 250.000 metara kvadratnih, iznajmljenog poslovnog prostora. To znači da se mesečno isplati 3.000 kirija vlasnicima.\n- Svaki direktno zaposleni, a ima ih oko 9.500 u industriji igara na sreću podržava još 7,6 zaposlenih u drugim privrednim granama. Pozitivan efekat po privredu i tržište rada, osim direktnim zapošljavanjem, industrija igara na sreću ostvaruje i angažujući studente i diplomce koji čine oko 10 odsto od ukupnog broja zaposlenih, što znatno povećava mobilnost na tržištu rada - stoji u analizi ove konsultantske kuće. - Kroz saradnju sa drugim učesnicima u lancu vrednosti, pre svega dobavljačima, procena je da grana igara na sreću podržava više od 70.000 radnih mesta, odnosno oko tri odsto celokupne radne snage u Srbiji. Uzimajući u obzir i članove porodica, to praktično znači da od industrije igara na sreću direktno i indirektno živi oko 280.000 ljudi!\nUKUPAN DOPRINOS GDP 437,1 MILION EVRA NA osnovu analize konsultantske kuće "Steinberg", direktan doprinos industrije igara na sreću na GDP Srbije u 2015. godini iznosio je 101,4 miliona evra. Procena je, međutim, da je indirektan doprinos još dodatnih 335,7 miliona evra, preko saradnje priređivača sa drugim učesnicima u privredi.\nInače, u industriji igara na sreću rastući je trend zapošljavanja mladih informatičara, matematičara, programera, elektroinženjera. U mnogim kompanijama, u okviru ove privredne grane konstantno su otvoreni oglasi za posao, posebno za ovaj profil mladih stručnjaka.\nOsim poslovanja same mreže uplatno-isplatnih mesta, veliki efekat industrija igara na sreću ostvaruje kroz prateće i pomoćne aktivnosti, nabavku računarske i telekomunikacione opreme, razvoj neophodnih softvera, nabavku i održavanje voznih parkova, administrativne procese koji su zahtevniji za ovu industriju nego što je to slučaj sa drugim privrednim sektorima. Interesantan je i podatak da domaće firme i građani čine više od 90 odsto dobavljača, koji sarađuju sa ovom industrijom. Na ime nabavki roba i usluga, samo kompanije članice Udruženja priređivača igara na sreću dobavljačima su prošle godine isplatile 26 miliona evra. Tom iznosu treba dodati i plaćenih pet miliona evra PDV. Kada se ovome pridruže profiti tih dobavljača roba i usluga, kao i porezi i zarade koje oni isplaćuju, onda se u celini sagledava ogroman doprinos državnom budžetu i budžetima lokalnih samouprava. Samo 150 najvećih dobavljača koji sarađuju sa ovom industrijom zapošljava oko 45.000 radnika...\nAgencija "Steinberg", na osnovu detaljno obrađenih informacija o privrednim aktivnostima kompanija u okviru ove grane, došla je do podatka da čak oko 500 privrednih subjekata, dobavljača, direktno zavisi od firmi koje se bave priređivanjem igara na sreću, kao ključnog kupca.\nKakva je to privredna grana kojom unesrecujes veliki deo stanovnistva i koja akovise raste gradjani su opeljeseni po toj logici napravite privrednu granu od droga sexa i svega ostalog prljavog .\n@sale - da je ovde kriminal najveca privredna grana\nSamo u državi koja je u banani (ili banana državi, svejedno) kockarnice zapošljavaju više radno sposobnih nego fabrike.


Pasoši Aleksandra Petrova i Ruslana Boširova, najverovatnije lažni, izdani su u istoj seriji kao pasoš poručnika Eduarda Šišmakovog, oficira GRU optuženog da je u oktobru 2016. organizovao atentat na Mila Đukanovića.\nNalazi sugerišu da su posebni autoriteti izdali pasoše pripadnicima vojne obaveštajne službe.\nIstraživanje novinarske organizacije "Bellingcat" i "The Insider Russian" takođe je pokazalo da je Petrov mnogo putovao kroz zapadnu Evropu pre napada nervnim agensom novičok na Sergeja Skripalja i njegovu ćerku Juliju u Solsberiju u martu ove godine.\nSada se objavljeno da postoji samo 26 brojeva pasoša između putnog dokumenta Petrova i lažnog pasoša za Šišmakova, koji je organizovao neuspeli državni udar uoči crnogorskih izbora u oktobru 2016. godine, koji mu je izdat pod pseudonimom Eduard Širokov.\nInterpol je izdao poternicu za Šišmakovim. Pokušaj državnog udara u Crnoj Gori, tokom kojeg je planirano ubistvo tadašnjeg premijera Mila Đukanovića, propao je, samo nekoliko sati pre nego što je trebalo da se desi zaključuje se u tekstu Dejli Telegrafa.


Porast broja zaposlenih u Tešnju - Istinomjer\nPorast broja zaposlenih u Tešnju\nPrije dvije godine Svjetska banka ocijenila je općinu Tešanj kao jednu od najuspješnijih u Bosni i Hercegovini. I dalje smo svjedoci mnogih pozitivnih priča koje potvrđuju da je Tešanj još uvijek ekonomski perspektivan, a što načelnik ove općine često ističe u svojim izjavama.\nBroj zaposlenih na teritoriji općine Tešanj od 2012. porastao je za 33%.\nTešanj je najperspektivniji za zapošljavanje, još samo da se to prepozna u vraćanju poreza u Tešanj. Tačno je da je u Tešnju od decembra 2012. otvoreno oko 2.800 novih radnih mjesta, i to 99% u privatnom sektoru.\n(Suad Huskić, načelnik općine Tešanj, 17.10.2017.)\nDa su izjave načelnika Huskića itekako istinite, a broj zaposlenih u porastu, potvrđuju najnoviji podaci Federalnog zavoda za statistiku, prema kojima je općina Tešanj, na kraju mjeseca augusta imala 12.003 zaposlenih.\nZa svoju izjavu o porastu broja zaposlenih u Tešnju, Suad Huskić od Istinomjer dobija ocjenu istinito.


Бојовић: Рат око личног позиционирања – Pljevaljske novine\nPočetna / Vijesti / Društvo / Bojović: Rat oko ličnog pozicioniranja\nPljevaljske Novine jul 21, 2018\tDruštvo Ostavite komentar 1,870 Pregledi\nUnutar pljevaljskog DPS-a vodi se pravi rat oko ličnog pozicioniranja i zauzimanja funkcija i privilegija u opštinskoj vlasti između različitih interesnih grupa, dok štetu trpe građani. Polazeći od te činjenice, nemamo dilemu da je Mirko Đačić pokrenuo radove u glavnoj gradskoj ulici u sred ljetnje sezone, uz novo-staro kršenje zakonom propisane procedure, samo iz razloga što želi da se time nametne i sebe preporuči za mjesto predsjednika Opštine, odnosno zbog toga što želi da po svaku cijenu osujeti protivkandidate unutar pljevaljskog DPS-a u njihovoj nezajažljivoj želji da mu preuzmu ovu funkciju i privilegije.\nU ambijentu ove unutarpartijske borbe pojedinaca za visoke funkcionerske plate i privilegije, najveću štetu trpe vlasnici lokala u ulici Kralja Petra Prvog Oslobodioca, ali i njihovi dobavljači, koji upravo u ovim ljetnjim mjesecima očekuju da ostvare nešto ozbiljniju zaradu. Postavlja se pitanje da li će u ovoj situaciji biti ukinute ili bar smanjene nerealno visoke naknade koje plaćaju mali preduzetnici u Pljevljima, počev od naknade za pristup putu, pa sve do naknade koja se tiče držanja terasa, imajući u vidu da su te naknade ili među najvećima, ili su najveće u Crnoj Gori.\nNažalost, umjesto rješavanja ključnih problema nezaposlenosti i zagađenosti, nelegitimna vlast DPS-a, Bošnjačke stranke i Socijaldemokrata šalje jasnu poruku kako će zapravo voditi opštinu, odnosno da im je jedino stalo do ličnog pozicioniranja i ličnih privilegija njihovih funkcionera i sa njima povezanih lica, uz nastavak politike obmanjivanja građana.\nMirko Đačić je već postao poznat po tome da, kao arhitekta, izvodi radove bez projekta. Međutim, ovdje je riječ o matrici kojom DPS vlada, gdje su partijski i privatni interesi uvijek iznad zakona i pravnih procedura. To je, ustalom, pokazao i izbor predsjednika Skupštine opštine Pljevlja, koji je rezultat trulih kompromisa unutar lokalnog DPS-a, dok se priprema završnica borbe i obračuna oko pozicije predsjednika Opštine, ali i prava otimačina oko drugih funkcija.\nVladislav Bojović, član predsjedništva Demokratske narodne partije i odbornik u Skupštini opštine Pljevlja\nBojović saopštenje\t2018-07-21\nPrethodna Dragiša Sokić izabran za predsjednika SO Pljevlja\nSledeća Brutalne zloupotrebe vlasti i privilegija pripadnosti opoziciji


Stručnjaci Fudbalskog saveza Srbije rade sa mitrovčakim omladincima - Ozon Media\nSremska Mitrovica – Pre nešto manje od mesec dana u Sremskoj Mitrovici održan je seminar u okviru pilot projekta pod nazivom “Razvojni centri Fudbalskog saveza Srbije”, a danas na fudbalskom terenu FK “Radnički” održan je i prvi u nizu pokazni trening u okviru ovog projekta.\nSam projekat namenjen je fudbalskim trenerima i omladinskim kategorijama, a njime se želi postići stvaranje fudbalskih akademija, kvalitetnih mladih igrača, ali i trenera.\nAleksandar Umetić, predsednik Fudbalskog saveza Grada Sremska Mitrovica rekao je da iz Saveza grada nastoje da opravdaju poverenje koje im je ukazao Fudbalski savez Srbije da se u njemu otvori jedan od razvojnih centara za obuku mladih igrača i trenera, i da je ovo savršena prilika da i jedni i drugi dosta nauče od stručnjaka koje im je FSS obezbedio.\n“Naši treneri imaju priliku da kroz jedan savremeni pristup u metodici obuke mladih igrača – igorom do obuke, zaista puno nauče, kako oni sami tako i deca. Na ovim pokaznim treninzima trenerima će biti praktično prikazano kako da na najbolji mogući način kroz jedan zanimljiv sadržaj i igru obuče decu osnovnim elementima fudbalske tehnike i taktike”, rekao je Umetić.\nO samom projektu “Razvojni centri Fudbalskog saveza Srbije” nešto više je rekao Igor Janković, direktor sektora za bazični fudbal Fudbalskog saveza Srbije.\n“Kroz ovaj projekat želimo da radimo na stvaranju akademija koje će biti pre svega pokretači razvoja fudbala i stvaranja mladih fudbalera u jednom kontinuitetu i s druge strane da edukujemo trenere, stvorimo kontinuiranu edukaciju i da treneri sprovode jedinstven plan i program rada u svojim matičnim sredinama, tj u svojim klubovima. Dakle da svi radimo po istoj metodologiji, da imamo ista merila i da znamo na kraju ti merljivi rezultati šta nam govore i u kom pravcu treba da idemo”, rekao Janković.\nOn je objasnio da je Sremska Mitrovica odabrana da bude jedan od učesnika u projektu prvenstveno zato što je izražena zainteresovanost i interes grada u učestvovanju u projektu, ali i zato što je ostvarena dobra saradnja između FFS, Grada Sremske Mitrovice koji ima dugu i bogatu fudbalsku tradiciju i lokalnih fudbalskih klubova.\nProjekat “Razvojni centri Fudbalskog saveza Srbije” namenjen je trenerima i mladim igračima, dečacima koji su podeljeni u dve starosne kategorije i to od 6 do 12 i od 12 do 15 godina. Njima će se od narednog pokaznog treninga pridružiti i devojčice.\nMitrovčani obeležili Dan studenata\nPrezentacija i promocija Saveza za rekreaciju i fitnes Vojvodine


EXPRES - U trci za predsednika zasad Šešelj, Nikolić, Dačić i Ljajić\nU trci za predsednika zasad Šešelj, Nikolić, Dačić i Ljajić\nBEOGRAD - Pored lidera SRS Vojislava Šešelja, čija stranka je danas najavila njegovu kandidaturu za predsedničke izbore u Srbiji 2017. do sada su to učinili i aktuelni predsednik Srbije Tomislav Nikolić, lider SDPS Rasim Ljajić i SPS Ivica Dačić.\nPredsednik Srbije Tomislav Nikolić je krajem aprila izjavio da će se kandidovati na predsedničkim izborima sledeće godine, jer će, kako je rekao, i dalje biti potreban premijeru Aleksandru Vučiću.\n"Mislim da Vučiću treba Nikolić", naglasio je tada predsednik i izrazio uverenje da će Vučić za tri ili četiri godine moći da vlada i bez njegove podrške.\nPredsednik SDPS-a Rasim Ljajić izjavio je nedavno da veruje da će osvojiti veći broj glasova na predsedničkim izborima nego što mnogi smatraju.\nLider SPS Ivica Dačić je, takođe, ranije najavio da će se kandidovati na predsedničkim izborima.\nMore in this category: « Danas: Zukorlić u vladi, konstitutivna sednica 3. juna\tDodik: Prvo ostavke na funkcijama u BiH, pa izbori »


Pari Sen Žerman želi Ibrahimovića, Laveci je blizu - Vijesti.me\nNIJE IMUN NA PARIZ\nPari Sen Žerman želi Ibrahimovića, Laveci je blizu\nPari Sen Žermen, naime, kako tvrdi ovaj list, uspostavio je kontakt sa Ibrahimovićem i njegovim menadžerom, sa namjerom da ga privoli da se ovog ljeta iz Milana preseli u Pariz.\nKako piše francuski “Le Parisien”, italijanska Serija A bi mogla izgubiti “svoju posljednju veliku zvijezdu” – Zlatana Ibrahimovića.\nGeneralni direktor PSŽ-a Leonardo je, uz to, u “sjajnim odnosima sa Minom Rajolom”, menadžerom Ibre.\n“Napadač Milana ne bi imao ništa protiv da napusti redove vicešampiona Italije. Prošle nedejlje je izvršio pritisak na čelnike Milana i izrazio uvjerenje da je potrebno pet velikih pojačanja za narednu sezonu”, piše francuski list.\nIzvori Le Parisiena tvrde da se švedski napadač nedavno inforimisao o PSŽ-u i Parizu kod saigrača iz Milana, francuskog štopera Filipa Meksesa, ali i preko bivšeg saigrača iz Barselone Maksvela, koji je u januaru stigao u Pariz, is a kojim se “redovno čuje”.\n“Ibrahimović je osjetljiv na interesovanje Parižana, on i njegova porodica cijene ljepotu Pariza i bivši napadač Ajaksa, Juventusa, Intera i Barselone sebe veoma dobro zamišlja u dresu PSŽ-a”, navodi francuski list.\nLaveci, Tijago Silva, Pato...\nKako javljaju francuski mediji, trenutno je najbliži PSŽ-u napadač Napolija Ezekil Laveci, i već danas bi moglo biti nešto konkretno po pitanju ovog transfera.\nNjegova "sloboda" po ugovoru košta 31 milion eura, Parižani su ponudili 26 miliona, a sve bi moglo biti završeno na 28 miliona, čime bi PSŽ podijedio konkurenciju Intera, koji je, takođe, zainteresovan za argentinskog asa.\nPredsjednik Napolija De Laurentis je, navodno, odlučio da danas otputuje privatnim avionom za Pariz i lično završi posao...\nPari Sen Žermen, međutim, ima još neke otvorene "frontove". Nije tajna da u Parizu žele da vide i brazilski dvojac iz Milana, Tijana Silvu i Pata, koji je bio blizu prelaska u PSŽ i u januaru, ali je tada sve stopirao Silvio Berluskoni.\nPotpredsjednik Milana Adrijano Galijani je u utorak boravio u Parizu, gdje je na tribinama Rolan Garosa zajedno sa Leonardom, trenerom PSŽ-a Karlom Anćelotijem i bogatim predsjednikom Naserom Al-Kelaifijem posmatrao meč između Nadala i Italijana Bolelija. Naravno, teško je pomisliti da se Galijani slućajno sreo sa predstavnicima francuskog kluba i da je baš odlučio da sa njima gleda teniski meč.\n"Službeno sam bio u Parizu, a onda sam se sreo sa starim prijateljima. Ne, nijesam dobio nikakvu ponudu od PSŽ-a za naše igrače", u svom stilu je odgovorio Galijani.\nIpak, iz Francuske stižu informacije da je PSŽ spreman da za TIjaga Silvu ponudi 28, a za Pata 40 miliona...